Dakwaan rasuah: Menteri Pengangkutan Singapura ditahan bantu siasatan

S. Iswaran

SINGAPURA: Menteri Pengangkutan Singapura, S. Iswaran ditahan bagi membantu siasatan berhubung dakwaan rasuah peringkat tinggi yang turut membabitkan seorang taikun hotel mewah.

Pemimpin itu ditahan pada 11 Julai lalu sebelum ibebaskan dengan ikat jamin.

Menurut Utusan Malaysia, Biro Siasatan Amalan Rasuah Singapura (CPIB) dalam satu kenyataan mengesahkan penahanan menteri Kabinet itu.

Menurut CPIB, taikun hotel Ong Beng Seng yang merupakan antara individu paling kaya di Singapura, turut ditahan pada hari yang sama dan kemudian dibebaskan dengan ikat jamin.

Biro itu bagaimanapun tidak mendedahkan butiran siasatan kes yang mengejutkan Singapura, sebuah hab kewangan global yang terkenal sebagai antara negara paling kurang rasuah di dunia.

Menteri kabinet di Singapura dibayar gaji setanding golongan berpendapatan tinggi dalam sektor swasta bagi mencegah amalan rasuah.

Beng Seng merupakan Pengarah Urusan Hotel Properties Limited (HPL), yang memiliki rangkaian hotel dan resort mewah di beberapa lokasi sekitar Asia dan Pasifik.

Dalam pemfailan dengan Bursa Singapura, syarikat itu memaklumkan bahawa Beng Seng diberi `notis penahanan’ oleh CPIB dan sudah membayar ikat jamin.

Walaupun pasport individu ditahan biasanya dirampas, Beng Seng diberikan kebenaran untuk meninggalkan Singapura semalam, dengan CPIB menyatakan pihaknya mempertimbangkan permintaan perjalanan ke luar negara berdasarkan kes.

CPIB berkata, pihaknya `menerima permintaan Beng Seng untuk melakukan perjalanan ke luar negara’, namun meningkatkan bayaran ikat jamin kepada AS$76,000 (RM344,088).

“Apabila dia pulang, Beng Seng dikehendaki melaporkan diri kepada CPIB dan menyerahkan pasportnya kepada biro,” jelas agensi itu.

Sebelum ini, Beng Seng, rakyat Malaysia yang juga penduduk tetap Singapura, dipuji kerana membantu membawa Grand Prix Formula Satu ke republik itu pada 2008.

Syarikat swastanya, Singapore GP dan Lembaga Pelancongan Singapura tahun lalu memperbaharui kontrak untuk menjadi tuan rumah perlumbaan F1 sehingga 2028.


Kanak-kanak lelaki 12 tahun cedera dipukul bapa kandung

GERIK: Seorang kanak-kanak lelaki berusia 12 tahun mengalami kecederaan tisu lembut akibat dipukul di bahagian belakang badan oleh bapa kandungnya dalam kejadian di Kampung Perah di sini Ahad.

Menurut Utusan Malaysia, Ketua Polis Daerah Gerik, Superintenden Zulkifli Mahmood berkata, maklumat kejadian itu diterima selepas laporan polis dibuat ibu saudara mangsa pada pukul 5.50 petang.

“Kejadian sekitar pukul 5 petang itu berlaku selepas suspek berusia 37 tahun datang dan masuk ke rumah pengadu lalu menumbuk dan menendang anak lelakinya di bahagian belakang badan.

“Suspek juga bertindak agresif apabila melibas parang yang ada di tangannya hingga hampir terkena mangsa,” katanya di sini kelmarin.

Menurut beliau, kanak-kanak itu dibawa ke Unit Kecemasan Hospital Gerik untuk rawatan dan pemeriksaan mendapati mangsa mengalami kecederaan tisu lembut pada bahagian belakang badan dan paha.

Berikutan itu katanya, bapa kanak-kanak terbabit telah ditahan untuk siasatan lanjut mengikut Seksyen 31(1)(a) Akta Kanak-Kanak 2001.

“Berdasarkan siasatan, kanak-kanak itu dibawa ibu saudaranya yang berusia 35 tahun ke rumah wanita itu semalam (Ahad) pada pukul 6 petang untuk menyambut hari lahir mangsa.

“Kanak-kanak itu bermalam di rumah ibu saudaranya dan akan dihantar pulang pada hari ini.

“Siasatan lanjut sedang dijalankan bagi mengenal pasti motif suspek memukul anaknya hingga mengakibatkan kecederaan,” katanya.


Eh,bercinta semula ke?

Sebut sahaja Riena Diana, ramai mengakui senang dengan sikap mesra dan mudah bergaulnya.

Tidak banyak kerenah. Kalau ditanya, dia tenang menjawab. Taklah bimbo sangat kan. Tetapi baru-baru ini, ada yang terkejut apabila ternampak kelibat pelakon itu bersama bekas teman lelakinya di sebuah acara hiburan.

Sudah bersama semula kah? Kalau kembali bercinta, kenapa tiada gambar bersama? Bukan apa, Riena sebelum ini pun tidak menyembunyikan hubungannya dengan teman lelaki dipercayai seorang usahawan berjaya.

Menurut Utusan Malaysia, dia senang berkongsi gambar, video mereka. Tidak ada sorok apa-apa. Cuma bila dia mengaku sudah putus cinta, ramai yang terkejut.

Entah apa sebab dan puncanya, cerita putus cinta itu terkubur begitu saja sehingga kelibat mereka bersama diperkatakan warganet. Poklip bukan mahu menyebelahi Riena pun, tetapi mungkin ada sebab dia tidak mahu terlalu beria-ia bercerita tentang hubungan cintanya yang kembali bertaut.

Mungkin dia mahu lebih berhati-hati. Orang kita bukan boleh percaya, buat baik pun dikecam apatah lagi jahat. Lantas, demi mengelakkan sebarang kecaman, pelakon itu diam-diam sahaja.

Siapa nampak, buatlah andaian sendiri. Sejujurnya, Poklip tidak ada masalah jika ada artis yang sakan bercinta.

Nama pun manusia, ada hati dan perasaan. Takkan kita nak persoalkan. Kalau bercinta semula pun, itu adalah hak peribadi mereka.

Tetapi yang buat meluat adalah pasangan pelakon yang bermati-matian menafikan sedang bercinta namun bila berdua, dipanggilnya sayang dan baby.

Tak ke kita rasa nak muntah dengan sikap begitu? Dik, 2023 orang dah tak kisah tau. Nak bercinta ke nak kahwin ke, orang suka sahaja. Lainlah kalau sudah beristeri, sibuk cari perempuan lain. Itu memang mengundang cercaan dan kecaman.

Eh,bercinta semula ke?


Masih ramai berharap dapat temukan sungai emas bernilai AS$1 trilion

Peta yang dilukis oleh Earl Dorr memperincikan lokasi penemuan sungai emas yang didakwanya.

SACRAMENTO: Masih ramai penggali dan pelombong percaya penemuan laluan yang hilang di Gua Kristal di kawasan bawah tanah Gurun Mojave, California akan membawa mereka kepada sungai emas bernilai lebih AS$1 trilion (RM4.46 trilion).

Menurut Utusan Malaysia, Daily Mail melaporkan, kisah sungai dipenuhi emas itu diceritakan seorang pelombong koboi bernama Earl Dorr menerusi satu kenyataan bersumpah pada tahun 1934 ketika pengembaraan luar biasanya selama empat hari di kawasan bawah tanah puncak gunung Kokoweef.

Dorr bersama seorang jurutera yang hanya dikenali sebagai Morton mendapat akses ke sistem gua bawah tanah melalui Gua Kristal Kokoweef, salah satu daripada tiga gua batu kapur besar di dalam gunung itu.

Selepas menuruni sehingga beberapa ribu kaki, mereka menemui kawasan lembah dengan aliran sungai unik seakan air yang bernafas di bawahnya.

Apabila air surut, ia menampakkan pasir hitam yang sangat kaya dengan ketulan-ketulan besar emas.

Dorr berkata, terdapat begitu banyak emas sehingga membuatkan ramai pelombong masih berusaha mencari sungai berkenaan dan mempercayai kewujudan bahan mineral yang boleh menjadikan mereka hartawan sekelip mata itu walaupun selepas lebih 90 tahun kemudian.

Ahli geologi dan ramai pengkritik menyifatkan Dorr sebagai pembohong yang cuba menipu pelabur untuk membiayai pemburuan emas tidak masuk akalnya atau seseorang yang terlalu lama berada di bawah terik matahari padang pasir hingga membiarkan imaginasinya menguasai diri.

Dorr meninggal dunia pada tahun 1957 dengan hanya beberapa ratus dollar di tangannya tetapi masih ramai yang ‘termakan’ kisah kewujudan sungai emas itu, dan sehingga kini lebih 20 terowong di bawah Kokoweef Peak digali menggunakan pelbagai teknologi canggih.

Malah, seorang pemilik kedai barangan tentera di Las Vegas, Larry Hahn bersama 500 pelabur lain mengakui optimis menemukan hasil lumayan dengan usaha mereka melombong di kawasan itu sejak tahun 1977 yang sudah menelan lebih AS$2.5 juta dolar (RM 11.15 juta).

“Kami hanya beberapa kaki jauh sahaja lagi. Dengan nasib baik kami akan dapat menjejakinya tahun ini. Terpulang apa kata pengkritik, tetapi jika kami berjaya, saya akan mengubah kawasan ini menjadi pusat peranginan tertutup dengan kemudahan kereta api laju dari Vegas,” katanya.


Jawatankuasa Tagal Babagon Penampang disaran tubuh koperasi

Para pemimpin dan wakil jabatan melepaskan benih ikan ke sungai yang ditagal.

PENAMPANG: Menteri Pembangunan Usahawan dan Koperasi, Datuk Ewon Benedick menyarankan agar Jawatankuasa Tagal Babagon Bawah Penampang menubuhkan koperasi bagi memudahkan kerajaan menyalurkan pembiayaan berkaitan.

Beliau yang juga Ahli Parlimen Penampang berkata, Suruhanjaya Koperasi Malaysia (SKM) menyediakan pelbagai kemudahan pembiayaan untuk koperasi.

“Antaranya pembiayaan mudah melalui Tabung Modal Pusingan TMP-SKM, Bantuan Pembangunan Koperasi, khidmat nasihat dan bimbingan untuk membolehkan jaringan kerjasama antara koperasi dengan pihak swasta.

“Kementerian mempunyai 10 agensi yang kesemuanya memberi khidmat sokongan perniagaan kepada para usahawan, koperasi, penjaja dan peniaga kecil-kecilan dari segi pembiayaan atau latihan keusahawanan.

“Ini termasuk Tekun Nasional, Amanah Ikhtiar Malaysia (AIM), Institut Koperasi Malaysia (IKMA), Institut Keusahawanan Negara (INSKEN), SME Bank, SME Corp, Bank Rakyat, Perbadanan Nasional Berhad (Pernas) dan UDA Holdings,” katanya sempena perasmian Majlis Menandatangani Perjanjian (MoU) antara Jabatan Perikanan Sabah dan Jawatankuasa Tagal Babagon Bawah Penampang, di Pentas Tagal Kg.Babagon, di sini, hari ini. Teks ucapannya dibacakan oleh Setiausaha Politik Carl Moosom.

Turut hadir, Pengarah Perikanan Sabah Azhar Kassim, Pegawai Daerah Penampang Francis Chong dan Pengerusi Tagal Kg.Babagon Bawah Penampang Gadius Gonsuin.

Ewon berkata, Tekun juga mempunyai skim pembiayaan khusus untuk peniaga tamu di Sabah yang baru diperkenalkan tahun ini iaitu Skim Pembiayaan Usahawan Tamu (SPUT).

“Had maksimum pembiayaan bagi skim ini sehingga RM5,000 dan tempoh bayaran balik sehingga 12 bulan. Saya berharap para peniaga kecil-kecilan di Sabah khususnya di Penampang merebut peluang ini untuk memajukan lagi perniagaan sekaligus meningkatkan taraf ekonomi mereka,” katanya.

Selain itu katanya, pada Mei lalu kementerian turut melancarkan tiga skim baharu untuk usahawan, bakal usahawan dan koperasi di negeri ini iaitu Program Tunas Usahawan Bumiputera (TUBE) Tahun 2023; Program Peningkatan Enterpris Bumiputera (BEEP) dan Program Pembiayaan BRTani.

Mengenai sistem Tagal Babagon, Ewon berkata, beliau menyokong dan mengalu-alukan usaha itu kerana ia bukan sahaja dapat meningkatkan kesedaran orang ramai terutamanya penduduk kampung mengenai kepentingan Tagal tetapi satu kerjasama baik antara masyarakat akar umbi dengan jabatan kerajaan.

“Sistem tagal atau Bombon dalam Bahasa Kadazandusun, adalah satu kaedah tradisional yang diamalkan oleh penduduk kampung untuk memulihara sumber hidupan sungai sejak dahulu lagi.

“Kini sistem Tagal telah diubahsuai dan menjadi satu sistem pengurusan yang lebih tersusun di bawah pemantauan Jabatan Perikanan Sabah.

“Penglibatan penduduk kampung dalam Sistem Tagal juga semakin meningkat, sehingga kini banyak kampung yang mengamalkan Sistem Tagal antaranya eko pelancongan di kawasan Kadamaian dan Luanti Ranau,” katanya.

Beliau berkata, selain menjadi produk pelancongan, Tagal juga dapat mempromosikan sistem undang-undang tagal sebagai salah satu bentuk perundangan adat kampung untuk memulihara kemampanan ekosistem sungai.

Tagal Babagon Bawah dilaksanakan sejak 2000 oleh penduduk kampung dan menjadi antara lokasi pelancongan di kawasan Penampang.

Ewon berkata, bagi menarik lebih ramai pengunjung, kawasan Tagal Babagon perlu disediakan kemudahan yang selesa kepada pengunjung seperti tandas, pondok rekreasi dan pusat informasi.

“Saya percaya melalui MoU dengan Jabatan Perikanan akan memudahkan penyaluran peruntukan bagi membantu meningkatkan prasarana di kawasan ini,” katanya.


Australia wajibkan pengembara China tunjuk keputusan negatif Covid-19 mulai 5 Januari

SYDNEY: Australia kelmarin memutuskan pelancong dari China perlu memberikan keputusan ujian negatif Covid-19 mulai 5 Januari sebelum dibenarkan memasuki negara ini.

Keputusan itu menyamai banyak negara yang sudah mula melaksanakan sekatan yang sama ekoran peningkatan kes di China.

Menurut Utusan Malaysia, Menteri Kesihatan, Mark Butler, berkata ia disebabkan kekurangan maklumat epidemiologi dan data penjujukan genomik dari China.

Beliau berkata, kerajaan Australia mengambil keputusan dengan berhati-hati dengan memohon pelawat mengemukakan ujian negatif yang diambil dalam tempoh 48 jam selepas mereka berlepas dan keperluan itu juga akan dikenakan kepada pelawat dari Hong Kong dan Macau.

Dalam sidang akhbar, Butler juga memaklumkan, kerajaan mempertimbangkan langkah tambahan termasuk menguji air sisa dari pesawat dan pensampelan sukarela ketika ketibaan di lapangan terbang.

“Saya ingin menegaskan bahawa kerajaan mengalu-alukan penyambungan semula perjalanan antara Australia dan China.

Saya juga ingin menegaskan ini adalah langkah sementara, mencerminkan kekurangan maklumat yang menyeluruh sekarang mengenai situasi di China,” kata Butler.

Pertubuhan Kesihatan Sedunia (WHO) kelmarin sekali lagi menggesa pihak berkuasa kesihatan China untuk sentiasa berkongsi maklumat khusus dan masa nyata mengenai situasi Covid-19 di negara itu dan akan terus menilai lonjakan jangkitan terkini.


Sabah kaakun SOP wagu pamakaian tokop wuros, koponguludan kes positif Covid-19

Dr. Joachim Gunsalam

KOTA KINABALU: Koporintaan Pogun kaakun di SOP kaawagu pamakaian tokop wuros om koponguludan kes positif Covid-19 kopiongoi di kotontuan Komontirian Kolidasan Malaysia (KKM).

Montiri Mongungulud Covid-19 Sabah, Datuk Seri Dr. Joachim Gunsalam minoboros, SOP pamakaian tokop wuros i pogulu dilo’ patatapon kumaa susumakit Covid-19, soira’ id suang padsakaian ginumuan (suai ko’ kapal tumulud) om kogogonopan kolidasan, nulud kaawagu tumanud kotontuan id siriba’ poinggirotkuasa’ mimpuun ko 5tw Koturu’ 2023; ilo’ nopo:

Sosongulun pokionuon monontokop wuros montok:i. Kes positif Covid-19; omii. Soira’ id kogogonopan kolidasan tumanud nubasanan. Kapanamangan om Kopongilagan Korolihan soira’ tumoguang toi monompuan susumakit.

Pamakaian tokop wuros pounsubon kopio tumanud kopogintongan sondiri montok:i. Tulun haro korolihon akawas miagal tulun nolohing, sosongulun kitoruol awagat, tulun miampai ‘imuniti’ osiriba’ toi tina’ monontian lolobi no soira’ id koiyonon ososok om hinombo amu’ songkuro kosonong pomutongusan;ii. Tulun i kitanda’ ‘respiratori’ montok mongilag korolihan kumaa tulun suai; omiii. Soira’ id surupukaraja’ padsakaian ginumuan miagal bas, koritapi, kapal tumulud, teksi kaampai no surupukaraja’ e-hailing, bas/van pakakaraja’ om bas/van sikul.

Kooturan koponompipian kes pinoimagon Covid-19:a) Ponuhuan koponimpipian kes pinoimagon Covid-19 tilombuson miampai timpu ninibaan mantad turu’ tadau kumaa limo tadau mimpuun ‘onset’ tanda’ kumolimpuunon. Iti nopo nga’ tumanud pinogintongan i koboros do ‘infektiviti’ kes Covid-19 akawas ontok limo tadau kumolimpuunon mantad onset tanda’ miampai ‘viral load’ i akawas id timpu dilo’. Poinggirotkuasa’ ilo’ mimpuun ko 5tw Koturu’ 2023.

Kohondot kopongoputan kopoimaganan watas kinoiyonon korolihon, Dr. Joachim minoboros, sundung pogintongan koyuyuon maso-maso Covid-19 nopo nga’ id gontob di amu’ kopotongob om surupukaraja’ kolidasan amu’ oinwagatan di koyuon Covid-19, koyuon Watas Kinoiyonon Kinorolihon id Malaysia i nopupusan di ko 30tw Koonom 2023 noputan montok timpu onom po wulan, ilo’ nopo gisom ko 31tw Kohopod om Duo 2023.

“Ilo’ montok papasaga’ kopogirotankuasa’ pipiro katatapan id suang Kooturan-kooturan Pongilagan om Panamangan Tomporuruol Mogkoroliu (Laang-laang id Suang Watas Koiyonon Kinorolihon) (Palan Ponondulian Pogun) (Fasa Kosimbanon kumaa Endemik) 2022 (P.U.(A) 872022) i winonsoi mantad kuasa’ Montiri id siriba’ subseksyen 11(2) Akta Pongilagan om Panamangan Tomporuruol Mogkoroliu 1988 [Akta342].

“Pongoputan kopoimaganan Malaysia sabaagi “Watas Koiyonon Korolihon” nga’ kakal gunoon sabab no do haro kopikikiraan korikotan varian om subvarian wagu Virus SARS-CoV-2 id Malaysia. Suai ko ilo’, pitimungan ogumu’ tulun i pikikiro aantakan ontok kapamaramaian Tadau Raya Aidiladha om nogi’ Pomilian Agayo Pogun, pikikiro koowit kumaa koingkawason kes om koponginwagat sistem surupukaraja’ kolidasan Koporintaan nung laang panamangan om pongilagan amu’ no poindalanon poinponu’,” ka disio id iso’ kointalangan di tadau baino’.

Sabah nokoposurat 78 kes wagu Covid-19 di minggu nakatalib (25tw Koonom – 1tw Koonom), nokoinsiriba’ nung piadangon di 110 kes minggu pogulu dilo’ (18tw Koonom-24tw Koonom).


SPRM tahan bekas pegawai khas menteri minta RM25,000 lulus surat permohonan warganegara

Bekas pegawai khas seorang menteri ditahan minta suapan RM25,000.

PETALING JAYA: Seorang penjawat awam ditahan Suruhanjaya Pencegahan Rasuah Malaysia (SPRM) kerana disyaki meminta wang rasuah berjumlah kira-kira RM25,000 sebagai dorongan mendapatkan surat kelulusan permohonan taraf kewarganegaraan.

Penahanan suspek lelaki  berusia lingkungan 40an itu dilakukan kira-kira pukul 5 petang semalam selepas hadir memberi keterangan  di Ibu Pejabat SPRM, Putrajaya.

Menurut Utusan Malaysia, satu sumber memberitahu, suspek tersebut yang merupakan bekas pegawai khas seorang menteri pada 2019 dikatakan meminta wang rasuah tersebut daripada seorang lelaki tempatan yang membuat permohonan taraf kewarganegaraan terhadap anak kandungnya.

“Pada bulan Jun lalu, suspek menghubungi individu terlibat yang memohon taraf kewarganegaraan bagi anaknya sejak 2015.

“Suspek memaklumkan bahawa surat kelulusan permohonan taraf warganegara sudah ada padanya dan meminta individu terlibat membayar wang berjumlah RM25,000 sebelum menyerahkan surat kelulusan tersebut,” kata sumber itu.

Tambah sumber, penahanan suspek dibuat hasil pendedahan dan gesaan Perdana Menteri agar SPRM menyiasat lanjut berhubung amalan rasuah oleh segelintir pegawai di Jabatan Pendaftaran Negara.

Susulan penahanan itu, Majistret Irza Zulaikha Rohanuddin membenarkan suspek direman selama tiga hari bermula kelmarin sehingga 14 Julai setelah pihak SPRM mengemukakan permohonan reman di Mahkamah Majistret Putrajaya pagi kelmarin.

Sementara itu, Pengarah Bahagian Perisikan SPRM, Datuk Azmi Kamaruzaman ketika dihubungi mengesahkan penahanan lelaki berkenaan bagi membantu siasatan mengikut Seksyen 16(a)(A) Akta SPRM 2009.


Penagih bakar rumah selepas berang tidak dapat rokok

KEPALA BATAS: Akibat tidak diberikan rokok, seorang penagih bertindak membakar sebuah rumah dua tingkat di Pokok Sena, di sini malam Rabu.

Suspek berusia 47 tahun yang baru keluar penjara itu didakwa mengamuk kerana adiknya enggan memberikan rokok kepadanya kira-kira pukul 9 malam.

Menurut Utusan Malaysia, Ketua Polis Daerah Seberang Perai Utara (SPU), Assisten Komisioner Mohd. Asri Shafie berkata, adiknya yang tidak tahan dengan amukan suspek kemudiannya ke Balai Polis Kepala Batas untuk membuat laporan.

“Walau bagaimanapun, semasa dalam perjalanan ke balai polis, dia dihubungi jiran yang memaklumkan rumahnya terbakar.

“Jirannya memberitahu suspek telah membakar rumah terbabit, malah berjaya ditangkap di lokasi kejadian.

“Suspek tinggal di rumah itu bersama ibu serta adiknya, namun ketika kejadian, ibu mereka berada di Balik Pulau,” katanya kepada pemberita di sini kelmarin.

Mengulas lanjut, beliau berkata, rumah dua tingkat itu dilengkapi lima bilik, dua bilik air dan ruang tamu.

“Bahagian atas rumah terbabit adalah kayu manakala bahagian bawah simen dan kebakaran itu menyebabkan kemusnahan sebanyak 95 peratus termasuk empat motosikal lama yang sudah tidak digunakan.

“Kediaman jiran berhampiran turut disambar api dan terbakar di bahagian dinding dapur,” katanya.

Mohd. Asri berkata, berdasarkan siasatan awal, suspek mengaku membakar langsir rumah dengan menggunakan pemetik api di bilik tidurnya sendiri sehingga api marak dan membakar keseluruhan rumah.

“Hasil ujian air kencing mendapati suspek positif dadah dan memiliki 14 rekod kesalahan lampau,” katanya.

Suspek ditahan reman bagi membantu siasatan mengikut Seksyen 436 Kanun Keseksaan.


Jumlah korban ajaran sesat Kenya meningkat 403 orang

MOSCOW: Angka kematian berpunca daripada kebuluran akibat ajaran sesat di Kenya mencecah 403 orang selepas 12 lagi mayat ditemukan di Kilifi County di tenggara negara itu.

Menurut Utusan Malaysia, Sputnik memetik media tempatan melaporkan, Pesuruhjaya Wilayah Pantai Rhoda Onyancha, berkata tiada tangkapan baharu setakat ini dan jumlah keseluruhan orang yang ditahan kekal 37 orang.

Yang ditahan termasuk ketua kultus Paul Mackenzie, lapor penyiar Citizen.

Pada April, media tempatan melaporkan empat orang mati kebuluran selepas terpengaruh dengan ceramah Mackenzie bahawa mereka akan “bertemu Jesus” dengan cara itu.

Sejumlah 11 lagi pengikut kultus itu dimasukkan ke hospital.

Mackenzie kemudiannya ditahan dan pada Mei lepas, pejabat pendakwa Kenya berkata dia akan didakwa atas keganasan.

Kultus bermaksud kelompok manusia yang menganuti dan mengamalkan satu sistem kepercayaan ritual berkaitan dengan pemujaan kuasa ghaib, roh dan sebagainya.


Zii Jia diberi hingga 14 Nov meterai perjanjian RTG

Lee Zii Jia turut disenaraikan dalam program Road to Gold dengan bersyarat memberi komitmen sepenuhnya.

KUALA LUMPUR: Masa depan jaguh perseorangan lelaki profesional negara, Lee Zii Jia dalam program Road to Gold (RTG) masih lagi selamat selepas dia dikekalkan dalam program elit bagi menuai emas di temasya Olimpik.

Bagaimanapun, Zii Jia diberi tempoh sehingga 14 November ini untuk menandatangani perjanjian komitmen dengan jawatankuasa RTG sekiranya mahu mendapat manfaat penuh pada masa akan datang.

Menurut Utusan Malaysia, penyelaras program RTG, Datuk Stuart Ramalingam berkata berkata, Zii Jia telah menunjukkan peningkatan sejak dimasukkan dalam program RTG Jun lalu dan kedudukan dalam ranking dunia juga kembali naik.

“Zii Jia telah menunjukkan peningkatan prestasi dan dia masih lagi dikekalkan dalam program ini. Cuma, dia masih belum menandatangani perjanjian komitmen seperti yang telah dilakukan oleh atlet-atlet RTG yang lain.

“Justeru, pihak jawatankuasa RTG memberi tempoh kepadanya sehingga sehingga 14 November depan sebagai tarikh akhir untuk dia menandatangani dokumen tersebut.

“Kita telah menghantar emel untuk membuat perjumpaan tetapi dia agak sibuk dan harap dia dapat memberikan sedikit masa bertemu kami dalam masa terdekat,” katanya.

Beliau berkata demikian dalam sidang akbar pengumuman khas Jawatankuasa RTG yang turut disertai oleh Menteri Belia dan Sukan, Hannah Yeoh di Majlis Sukan Negara (MSN), semalam.

Sementara itu, Hannah turut mengesahkan bahawa Zii Jia hanya diberikan kemudahan asas berkaitan sains sukan sebelum ini dan tidak menerima sebarang elaun tambahan selagi belum menandatangani perjanjian tersebut.

“Sejak Jun lepas, Zii Jia telah diberikan kemudahan asas RTG tetapi tidak menerima elaun. Pihak kami sangat berharap dia dapat berbuat demikian secepat mungkin kerana atlet lain semua sudah menandatangani perjanjian tersebut,” katanya.

Zii Jia diberi hingga 14 Nov. meterai perjanjian RTG


阿米占：季候風改變帶來雨水 建議災委會及早準備

(吧巴二日訊）隨著季候風的改變，各區的災委會受促立即進行準備和協調。

首相署（沙砂和特別事務）部長拿督阿米占表示，協調所有相關機構的合作，對於提高地區應對水災的準備水平非常重要。

「氣象局在聲明中表示，9月19日是季風過渡階段的開始，這意味著西南季風已經結束。」

「現在是過渡階段，預計東北季風將於11月開始。」

「然而，即使在這個過渡階段，我們也看到一些地區發生了水災和強降雨。」

「在沙巴，從9月19日至30日，保佛的一個地區遭受水災，涉及231名災黎。」

「因此，考慮到持續的降雨，我呼籲各區災委會確保立即開始準備和協調。」

他解釋說：「最重要的是，該委員會需要協調所有相關機構的協同作用，包括是否有非政府組織希望參與準備工作，以提高該地區應對水災的準備程度。」

阿米占進一步評論說，讚揚由沙巴政府秘書擔任主席的沙巴災害管委會採取的積極行動，確定了15個水災熱點地區。

「當局已經確定和準備332個疏散中心。」

「這是沙巴政府的準備工作，是儘早識別水災風險的積極行動。」

「根據我們在上一次東北季風的經驗，沙巴有15個地區遭受水災襲擊，涉及開放103個疏散中心，共有5,650家庭17,565名災黎。」

「這意味著沙巴至少有15個地區面臨水災風險，我希望涉及的15個地區確保做好準備工作。」

也是吧巴國會議員的他希望地方當局（PBT）能夠進行協調，包括檢查住宅區和甘榜堵塞的排水溝和溝渠，以避免更大的災難。

「根據所有州的報告，我們將提供基本撥款，因為我們不僅希望在發生洪水災害時採取響應行動，特別是向人民提供財政援助。」

「國家一旦確認就可以引導分配，無需等待中央政府分配，如果短缺我們會增加。」

他補充說：「一旦做出報告並滿足條件，撥款就可以繼續由國家提供。」


Seorang wanita, dua kanak-kanak cedera terjun dari tingkat dua rumah terbakar di KB

Anggota bomba ketika berusaha memadamkan kebakaran melibatkan sebuah rumah dua tingkat di Kota Belud. – Ihsan Bomba

KOTA BELUD: Seorang wanita dan dua kanak-kanak cedera ringan selepas terjun untuk menyelamatkan diri dari tingkat dua sebuah rumah yang terbakar di sini awal pagi ini.

Ketua Balai Bomba dan Penyelamat (BBP) Kota Belud, PPgB Muhammad Syazwan Latun memberitahu, kejadian berlaku di Kampung Sangkir pada kira-kira jam 1.40 pagi.

Katanya, panggilan diterima menerusi talian balai pada jam 1.40 pagi dan sepasukan tujuh anggota diketuai Komander Operasi, PBK II KUP Franky Talib dikejarkan ke lokasi.

Setiba di tempat kejadian yang terletak 10 kilometer dari BBP itu, mereka mendapati berlaku satu kebakaran melibatkan sebuah rumah dua tingkat jenis separuh kekal berukuran 40’x50’ yang terbakar 100 peratus.

“Pasukan bomba bertindak mengawal dan memadam kebakaran menggunakan satu aliran 200’ dua pancutan sumber air dari tangki jentera,” katanya.

Muhammad Syazwan berkata, terdapat tiga orang mangsa mengalami kecederaan ringan selepas terjun dari tingkat dua rumah tersebut untuk menyelamatkan diri.

Katanya, kesemua mangsa diberikan rawatan awal oleh pasukan EMRS Bomba dan seterusnya dihantar ke hospital menggunakan jentera EMRS untuk mendapatkan rawatan lanjut.

Kebakaran berjaya dikawal pada jam 3 pagi sebelum operasi ditamatkan pada jam 3.28 pagi, katanya.


Muhyiddin mengaku tidak bersalah pertuduhan ketujuh

Muhyiddin Yassin tiba di pekarangan Kompleks Mahkamah SSAAS bagi menghadapi pertuduhan ketujuhnya dekat Mahkamah Sesyen di Shah Alam, Selangor, hari ini.

SHAH ALAM: Bekas Perdana Menteri, Tan Sri Muhyiddin Yassin mengaku tidak bersalah atas tuduhan pengubahan wang haram berjumlah RM5 juta di Mahkamah Sesyen di sini, hari ini.

Beliau membuat pengakuan sama dalam kandang tertuduh atas pertuduhan ketujuhnya itu selepas mengangguk faham sebaik sahaja dibacakan dihadapan Hakim Rozilah Salleh.

Mengikut kertas pertuduhan, tertuduh dengan nama sebenarnya Mahiaddin Md. Yassin dituduh menerima hasil daripada aktiviti haram iaitu wang berjumlah RM5 juta daripada sebuah syarikat melalui akaun AmBank milik Parti Bersatu.

Menurut Utusan Malaysia, Presiden Bersatu itu didakwa melakukan kesalahan itu dekat sebuah cawangan bank di Petaling Jaya pada 7 Januari tahun lalu.

Justeru, beliau dituduh di bawah seksyen 4(1)(b) dibaca bersama seksyen 87(1) Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram 2001.

Pertuduhan dikendalikan pasukan pendakwaan yang diketuai Timbalan Pendakwa Raya diketuai, Ahmad Akram Gharib, Mohd. Fadhly Mohd. Zamry, Zander Lim Wai Keong, Kalai Vani Annadorai dan Maziah Mohaide.

Sementara pasukan pembelaan pula diketuai Datuk K. Kumaraendran, Chetan Jethwani, Dev Kumaraendran, Amiratu Al Amirat Salleh Mohamed Garbaa, Mohd. Isa Mohamad Basir, Shahir Ab. Razak, Teh See Khoon, Varsha Chelvi dan Raja Syuhada Raja Khairuddin.

Jumaa lalu, bekas Timbalan Presiden UMNO itu berdepan enam pertuduhan membabitkan salah gunakan kedudukan dan pengubahan wang haram berjumlah RM232.5 juta.

Salah satu pertuduhan yang dikenakan didakwa dilakukan sejak pada hari pertama beliau mengangkat sumpah sebagai Perdana Menteri Kelapan iaitu pada 1 Mac 2020 hingga 20 Ogos 2021.

Hakim Azura Alwi kemudian membebaskan Muhyiddin dengan jaminan sebanyak RM2 juta bersama dua orang penjamin warga tempatan serta diperintah menyerahkan pasport antarabangsa untuk disimpan oleh mahkamah sehingga kes selesai.


Pegawai polis terima 36 jahitan akibat diserang pencuri 82 tahun

Keadaan dada pegawai polis yang cedera selepas diserang seorang lelaki dalam kejadian di Taman Selasih, Kulim.

KULIM: Seorang pegawai polis berusia 30-an menerima 36 jahitan di dada akibat terkena pisau pemotong kertas yang digunakan seorang pencuri warga emas dalam kejadian di Taman Selasih, di sini pada pukul 10.45 pagi kelmarin.

Dalam kejadian itu, seorang anggota polis turut cedera di kaki dan menerima lima jahitan ketika bergelut untuk menahan suspek lelaki yang berusia 82 tahun.

Menurut Utusan Malaysia, Ketua Polis Daerah Kulim, Superintenden Mohd. Redzuan Salleh berkata, polis pada mulanya menerima panggilan mengenai kes curi di sebuah pasar raya yang terletak tidak jauh dari lokasi kejadian.

“Sepasukan polis diketuai pegawai risikan dan operasi, Bahagian Siasatan Jenayah Ibu Pejabat Polis Daerah (IPD) Kulim pergi ke tempat kejadian dan mendapati suspek telah melarikan diri dengan menaiki motosikal.

“Pasukan polis menemukan suspek yang berhenti di hadapan sebuah rumah di Taman Selasih dan semasa pegawai memperkenalkan diri, suspek mengambil sesuatu di dalam raga motosikal lalu menghayun ke arah pegawai terbabit yang menyebabkan kecederaan di bahagian dada.

“Anggota terbabit yang bertugas di Cawangan D9 IPD Kulim cuba menahan suspek dan berlaku pergelutan yang menyebabkan dia turut mengalami kecederaan di bahagian kaki,” katanya ketika dihubungi, kelmarin.

Mohd. Redzuan berkata, polis berjaya menahan suspek bersama sebilah pisau pemotong kertas dan merampas pelbagai barangan yang dipercayai dicuri di pasar raya berkenaan.

Katanya, semakan mendapati suspek mempunyai tiga rekod jenayah lampau, namun ujian awal air kencing mendapati suspek bebas daripada pengaruh dadah.

Kes disiasat di bawah Seksyen 307 Kanun Keseksaan kerana cubaan membunuh yang jika disabitkan kesalahan boleh dihukum penjara selama 20 tahun dan Seksyen 380 kanun sama kerana mencuri di dalam bangunan.

Sementara itu, Mohd. Redzuan memaklumkan, pegawai dan anggota terbabit yang juga berusia 30-an kini menerima rawatan di Hospital Kulim.


Hajiji magangat rayat tumilombus monginggirot pisompuruan, pihunungan

Hajiji miampai naalap suai minonuntung gandang montok pinopoimagon Karnival Spoot “Lions Tuaran Merdeka Run & Cycling 2023” id Padang Kakadayan Tuaran, Tuaran, di tadau baino’.

TUARAN: Boyoon Montiri, Datuk Seri Hajiji Haji Noor minagangat rayat mogisuai tinaru id pogun diti tumilombus monginggirot po do piromutan piuludan om pisompuruan di haro mantad.

Ka disio, id kinaramaion mamaramit Tadau Kinomordikaan, pisompuruan om pihunungan id nayatan rayat mogisuai tinaru om kotumbayaan ugama’ kiguno tilombuson mongingkawas.

Minoboros isio, iti oponsol montok papatantu’ Sabah kotilombus kopuriman komogoton om koburuon nogi’ kasasanangan rayat kotilombus ogompi’.

Hajiji miampai naalap suai pinapangkis “Merdeka” id Karnival Spoot “Lions Tuaran Merdeka Run & Cycling 2023” id Padang Kakadayan Tuaran, Tuaran, di tadau baino’.

“Rayat kiguno mamagatang kinomordikaan i naanu do pomogunon om pogun Sabah. Ilo’ pogi’ do toun diti suai ko’ mamaramai Tadau Kabansaan, mamaramai tokou nogi’ do Tadau Sabah i kopokito tadau kinomordikaan pogun diti mantad kokuasa’an British i ramaion montok kumoinsan nogi’ do ko 31tw Kowalu’ diti,” ka disio ontok pinopoimagon Karnival Spoot “Lions Tuaran Merdeka Run & Cycling 2023” id Padang Kakadayan Tuaran di tadau baino’.

Hajiji minoboros, sunduan pisompuru, mogiambalut om mogipapantang kanau mongimbulai koyuon di oulud, ounsikou om osompuru.

Hajiji pinopotunui tutungkap kuminaa dilo’ nakalantoi ababayan tumangkus kopihondot Karnival Spoot “Lions Tuaran Merdeka Run & Cycling 2023” id Padang Kakadayan Tuaran, Tuaran, di tadau baino’.

Kalansanan disio karnival spoot i pinaanjur do Lions Club Tuaran okon nopo ko’ koposuni nubasanan spoot nga nogi’ koposindak sunduan ‘patriotik’ om kinomordikaan id nayatan rayat.

Nokotindapou nogi’ i Montiri Koburuon Labus Kakadayan om Puru Lintuhun Koundangan Pogun (ADUN) Tamparuli, Datuk Jahid Jahim, ADUN Pantai Dalit, Datuk Jasnih Daya om Presiden Lions Club Tuaran, Kapitan Frankie Goh.


Skuad Garuda tewas 0-2 kepada juara dunia, Argentina

Pemain Argentina, Nicolas Ivan Gonzalez (kiri) cuba untuk merebut bola daripada pemain Indonesia, Asnawi Mangkualam Bahar dalam aksi perlawanan persahabatan yang berlangsung di Stadium Gelora Bung Karno, Jakarta.

JAKARTA: Skuad Argentina bergelut untuk menewaskan Indonesia dalam aksi perlawanan persahabatan yang berlangsung di Stadium Gelora Bung Karno, Jakarta kelmarin yang berkesudahan memihak juara dunia itu dengan kemenangan 2-0.

Biarpun tanpa kelibat penyerang prolifik, Lionel Messi, Angel Di Maria serta Nicolas Otamendi dalam senarai pasukan Argentina, Stadium Gelora Bung Karno, tetap padat dengan kehadiran lebih 60,000 penyokong tuan rumah.

Menurut Utusan Malaysia, Indonesia pula tekad mahu menjadikan perlawanan ini sebagai persiapan untuk menghadapi Kejohanan Piala Asia yang bakal diadakan Januari 2024 apabila diletakkan bersama Jepun, Iraq dan Vietnam dalam kumpulan D.

Apatah lagi mereka berjaya mengikat Palestin seri tanpa jaringan dalam aksi perlawanan persahabatan sebelum ini.

Skuad Albiceleste pula membuat beberapa pertukaran pemain berbanding perlawanan menentang Australia tempohari di Beijing, China.

Indonesia bermula baik pada awal babak pertama apabila mereka berjaya mengekang asakan demi asakan serangan Argentina yang diketuai Julian Alvarez, dengan percubaan terbaik pelawat hadir pada minit ke 29 apabila Facundo Buonanotte melepaskan rembatan kaki kiri, namun berjaya ditepis Ernando Ari, dan penjaga gol Indonesia itu turut bertindak cemerlang untuk menggagalkan percubaan susulan Alvarez.

Argentina terpaksa menanti sehingga minit ke 35 untuk membuka tirai jaringan apabila Leandro Paredes melepaskan rembatan kencang dari luar kotak penalti untuk memberikan pasukan pelawat kelebihan 1-0 menuju ke bilik persalinan.

Indonesia hampir menyamakan kedudukan sebelum tamat separuh masa pertama, namun rembatan Ivar Jenner ditepi penjaga gol Argentina, Emi Martinez.

Bersambung babak kedua, skuad kendalian Lionel Scaloni tidak menunggu lama untuk meledak apabila Christian Romera meletakkan pelawat 2-0 di hadapan pada minit ke 55 apabila menanduk kemas bola hasil sepakan penjuru yang diambil Giovani Lo Celso.

Biarpun Argentina lebih banyak menguasai selepas itu, dan Indonesia juga tidak kurang cuba untuk melancarkan serangan balas bagi merapatkan namun kedudukan tersebut tidak berubah sehingga tamat permainan.


Wabak selesema burung semakin mudah jangkiti manusia

GENEVA: Wabak selesema burung yang berterusan menyebabkan kemusnahan kepada populasi haiwan dan kini mungkin menjangkiti manusia dengan lebih mudah, menurut kenyataan bersama oleh tiga pertubuhan Pertubuhan Bangsa-Bangsa Bersatu (PBB).

Ayam, burung liar dan beberapa mamalia terjejas oleh wabak itu dan mata pencarian petani serta perdagangan makanan rosak, kata organisasi itu.

Dalam analisa situasi dan nasihat mereka mengenai wabak selesema burung, Pertubuhan Makanan dan Pertanian (FAO) PBB, Pertubuhan Kesihatan Sedunia (WHO) dan Pertubuhan Kesihatan Haiwan Sedunia (WOAH) menggesa negara untuk bekerjasama merentas sektor menyelamatkan seberapa banyak haiwan yang mungkin dan untuk melindungi manusia.

Virus influenza burung biasanya merebak dalam kalangan burung, tetapi peningkatan bilangan virus selesema burung H5N1 yang dikesan dalam mamalia menimbulkan kebimbangan bahawa virus itu mungkin menyesuaikan diri dan menjangkiti manusia dengan lebih mudah.

Di samping itu, sesetengah mamalia mungkin bertindak sebagai ‘pencampur’ untuk virus influenza, yang membawa kepada kemunculan virus baharu yang boleh lebih berbahaya kepada haiwan dan manusia, kata kenyataan itu.

Menurut Utusan Malaysia, WOAH memberitahu, pada tahun 2022 organisasi itu menerima laporan mengenai wabak selesema burung dengan patogenik tinggi H5N1 dalam ayam dan burung liar dari 67 negara di lima benua, dengan lebih 131 juta ayam domestik hilang akibat kematian atau pemusnahan di ladang serta kampung yang terjejas.

Pada 2023, 14 negara lagi melaporkan wabak, terutama di Amerika Syarikat kerana penyakit itu terus merebak. Beberapa kejadian kematian besar-besaran dilaporkan membabitkan burung liar disebabkan oleh virus influenza A (H5N1) klad 2.3.4.4b.

Selain itu, wabak maut dalam kalangan mamalia juga disebabkan oleh virus influenza A (H5), termasuk influenza A (H5N1). Sekurang-kurangnya 26 spesies mamalia darat dan laut terjejas, termasuk cerpelai ternakan Sepanyol, anjing laut di AS dan singa laut di Peru dan Chile.

Virus H5N1 juga dikesan dalam haiwan domestik seperti kucing dan anjing di beberapa negara, dengan pengesanan H5N1 dalam kucing baru-baru ini diumumkan oleh pihak berkuasa di Poland.

“Terdapat perubahan paradigma baru-baru ini dalam ekologi dan epidemiologi selesema burung yang meningkatkan kebimbangan global apabila penyakit itu merebak ke kawasan geografi baharu serta menyebabkan kematian burung liar yang luar biasa, peningkatan yang membimbangkan dalam kes mamalia,” kata Ketua Jabatan Sains di WOAH, Gregorio Torres.

Siaran berita bersama itu juga menyatakan lapan kes pengesanan virus influenza A (H5N1) klad 2.3.4.4b sporadis pada manusia dilaporkan sejak Disember 2021, kebanyakannya dikaitkan hubungan rapat dengan burung yang dijangkiti dan persekitaran yang tercemar.

Jangkitan pada manusia boleh menyebabkan penyakit yang teruk, dengan kadar kematian yang tinggi.


652 murid sekolah rendah di Penampang terima sumbangan pakaian seragam

Ewon (tengah) menyaksikan simbolik penyerahan sumbangan pakaian seragam sekolah daripada wakil Bank Rakyat kepada wakil sekolah rendah.

PENAMPANG: Menteri Pembangunan Usahawan dan Koperasi, Datuk Ewon Benedick yang juga Ahli Parlimen Penampang telah menyampaikan sumbangan kepada 652 murid sekolah dari tiga buah sekolah rendah di di sini.

Sumbangan berupa baju seragam sekolah itu disumbangkan oleh Bank Rakyat kepada SK Sugud, SK Putaton dan SK St Theresa Inobong.

Ketika berucap pada majlis itu Ewon berkata, beliau akan mengadakan siri perjumpaan dengan semua Pengetua dan Guru Besar sekolah d kawasan Parlimen Penampang selepas sesi baharu persekolahan bermula.

“Selain program kecemerlangan akademik dan sukan, dan selain program CSR membantu sekolah-sekolah, saya ingin melihat bagaimana pembudayaan keusahawanan dapat dipupuk di kampus-kampus sekolah,” katanya.

Ewon merakamkan ucapan terima kasih kepada Bank Rakyat dan semua agensi di bawah kementeriannya kerana berjaya melaksanakan pelbagai program tanggungjawab sosial korporat (CSR) masing-masing.

“Antaranya Program Back To School anjuran UDA Holdings Berhad, IKMA dan kini giliran Bank Rakyat. Ini menunjukkan kementerian dan agensi amat prihatin terhadap keperluan semua lapisan masyarakat terutamanya pelajar sekolah.


Majoriti pasukan F1 berdepan krisis

Ferrari sudah lama tidak memenangi gelaran dunia biarpun memegang rekod pasukan paling berjaya dalam sejarah perlumbaan Formula Satu.

PARIS: Legenda Formula Satu (F1) Perancis, Alain Prost mendedahkan sembilan daripada 10 pasukan yang bersaing dalam perlumbaan kereta berprestij itu berdepan krisis musim ini.

Menurut Utusan Malaysia, Red Bull kini mendahului saingan dengan kelebihan amat selesa selepas memenangi tiga perlumbaan setakat ini, namun pasukan tersebut juga tidak lari daripada dikritik juara dunia empat kali itu.

“Pelik untuk menyaksikan musim ini, bila anda lihat ia tidak berjalan dengan baik, dan di satu sisi, ia menjadi krisis. Dan krisis ini berada di semua tahap, sama ada melibatkan orang yang besar ataupun kecil.

“Memang ada, sudah pasti, pasukan yang sedang menderita, seperti Mclaren, yang bukan sahaja ketika ini tidak membangun, tetapi selepas beberapa tahun, masih dalam keadaan teruk.

“Ada pula pasukan Alpine, yang cuba untuk pulih dengan perlahan. Mercedes pula, yang bertahan dengan konsepnya yang inovatif tetapi jelas tidak berhasil,” jelas Prost.

Prost juga turut mengkritik bekas pasukannya, Ferrari yang membuat keputusan membawa masuk pelumba dan ketua baharu, seorang warga asing yang sehingga kini tidak berupaya mendapatkan keputusan membanggakan.

Ferrari memegang rekod sebagai pasukan paling banyak memenangi kejuaraan pemandu dan pengeluar dunia, namun kali terakhir pemandu mereka merangkul gelaran dunia adalah pada 2007 menerusi Kimi Raikkonen.

Bagi Red Bull, Prost berpendapat walaupun mereka menguasai saingan F1 ketika ini, masih ada perkara yang mereka perlu risaukan.

“Ia adalah sistem yang menumpukan kepada seorang pemandu sahaja, Max Verstappen, yang telah menunjukkan petanda awal kegagalan sistem tersebut.

“Sergio Perez yang kini bersama pasukan mendapati dia berupaya untuk menang dan tidak akan lagi menahan diri untuk berada di belakang. Jika Red Bull meneruskan dominasi, beberapa minggu akan datang amat getir untuk penyandang juara itu,” tambah Prost.

Bagaimanapun dia positif dengan pasukan Aston Martin yang telah membuat perubahan musim lalu antaranya membawa masuk bekas juara dunia, Fernando Alonso.

Majoriti pasukan F1 berdepan krisis


Anwar Ibrahim berucap sempena perasmian Program Graduan Pasaran Modal (CMGP) di Suruhanjaya Sekuriti Malaysia.

KUALA LUMPUR: Kerajaan mengumumkan kadar duti setem bagi saham yang didagangkan di Bursa Malaysia Securities akan dikurangkan daripada 0.15 peratus kepada 0.10 berkuat kuasa Julai ini.

Menurut Utusan Malaysia, Perdana Menteri, Datuk Seri Anwar Ibrahim berkata, pengurangan kadar tersebut bagaimanapun tertakluk kepada had maksimum RM1,000 setiap kontrak.

Jelasnya, langkah yang diambil kerajaan diyakini secara tidak akan langsung mengurangkan kos transaksi sekuriti dan menjadikan pasaran saham tempatan lebih berdaya saing dan meningkatkan daya tarikan.

“Peningkatan kecairan pasaran akan menarik lebih banyak dana domestik dan asing ke dalam pasaran saham tempatan.

“Ia juga menggalakkan perusahaan kecil dan sederhana (PKS) untuk melaksana tawaran awam permulaan (IPO) dan memudahkan syarikat senaraian awam dalam menjana dana untuk mengembangkan perniagaan mereka dan mewujudkan lebih banyak peluang pekerjaan,” katanya ketika merasmikan Program Graduan Pasaran Modal (CMGP) dan pelancaran ‘investED’, di Suruhanjaya Sekuriti Malaysia di sini kelmarin.

Kadar duti setem saham di Bursa Malaysia dikurangkan Julai ini – Anwar Ibrahim


Tawaran RM1.26 bilion buat pengurusan Liverpool ‘koyak’

Mohamed Salah

LONDON: Pengurusan tertinggi Liverpool berbelah bagi sama ada mahu menerima atau tidak tawaran 215 juta pound (RM1.26 bilion) yang dikemukakan kelab Arab Saudi, Al-Ittihad untuk Mohamed Salah.

Salah, 31, menjadi subjek spekulasi perpindahan sejak beberapa minggu lalu, dan terus dikaitkan dengan perpindahan lumayan ke Asia Barat sehinggalah jendela perpindahan Arab Saudi ditutup kelmarin.

Menurut Utusan Malaysia, Ittihad sebelum ini menawarkan 150 juta pound (RM881 juta) yang ditolak Liverpool, namun dijangka kembali dengan tawaran lebih baik 215 juta pound.

Jumlah itu akan mengatasi rekod perpindahan semasa dan mencipta rekod dunia.

Menurut The Sun, beberapa pegawai tertinggi Liverpool masih berfikir sama ada mahu mempertahankan Salah atau tidak kerana ditawarkan bayaran yang sangat besar.

The Sun

Begitupun Reds juga tersepit kerana tidak dapat membeli pengganti Salah sehingga Januari tahun depan jika memutuskan untuk melepaskan penjaring terbanyak mereka selama enam musim itu.

Reds

Walaupun pengurus Liverpool, Jurgen Klopp bertegas tidak akan menjual Salah, namun laporan menunjukkan Salah bersedia mempertimbangkan pakej gaji 2.45 juta pound (RM14 juta) seminggu di Ittihad.

Nilai itu sudah tentu mengejutkan dan membuatkannya berfikir meninggalkan Anfield, malah kelab Saudi itu juga menawarkan insentif lain.


Hajiji yakin GRS mampu pertahan 4 kerusi DUN Parlimen Tuaran pada PRN akan datang

Hajiji memeriksa perbarisan pada Majlis Perasmian Mesyuarat Tahunan Gagasan Rakyat Bahagian Sulaman Tahun 2023 di Dewan Sri Sulaman, Tuaran, hari ini.

TUARAN: Ketua Menteri, Datuk Seri Hajiji Haji Noor yakin Parti Gagasan Rakyat Sabah (Gagasan Rakyat) dan rakan komponen di bawah Gabungan Rakyat Sabah (GRS) mampu mempertahankan empat kawasan Dewan Undangan Negeri (DUN) dalam Parlimen Tuaran pada Pilihan Raya Negeri (PRN) akan datang.

Beliau yang juga Ahli Dewan Undangan Negeri (ADUN) Sulaman berkata, selain kerusi yang disandangnya, tiga kerusi lagi iaitu Pantai Dalit, Tamparuli dan Kiulu diyakini kekal milik GRS atas kerjasama semua komponennya.

“Di Tuaran saya beri jaminan Sulaman, Pantai Dalit, Tamparuli dan Kiulu tetap milik GRS pada PRN akan datang. Kita sedia menghadapi apa juga cabaran dan bertarung dengan mana-mana parti yang menentang kita di Tuaran.

“Apa yang penting ialah kerjasama parti antara kita, jangan ada sabotaj antara kita. Kalau GRS sudah tentukan calon maka tugas kita Gagasan Rakyat untuk menangkan calon kita,” kata Presiden Gagasan Rakyat itu ketika berucap merasmikan Mesyuarat Tahunan Parti Gagasan Rakyat Sabah (Gagasan Rakyat) Bahagian Sulaman 2023 di Dewan Sri Sulaman, di sini, hari ini.

Hajiji yang juga Pengerusi GRS turut menasihatkan perwakilan pada mesyuarat berkenaan dan rakan parti di keempat-empat DUN supaya sama-sama memastikan kemenangan berpihak kepada GRS.

Hadir sama ialah Timbalan Presiden Gagasan Rakyat, Datuk Seri Panglima Masidi Manjun, para pemimpin parti komponen GRS dan Pakatan Harapan Sabah serta Gagasan Rakyat Sabah.


首長移交社會發展官辦事處四驅車

(亞庇三日訊）沙巴首長拿督哈芝芝今日移交了21輛豐田Hilux四驅車予21區的社會發展官。

在第二階段移交儀式上，他將汽車鑰匙的複製品交給了21個州席的社會發展官。

哈芝芝說，73個州席的每個社會發展官辦公室，都將獲得1輛四驅車，旨在為其官員下鄉時使用。

「我希望我們的官員，將能夠更順利、更有效地履行職責。」

今日接收四驅車的21個州議席包括蘇拉曼、必打卡士、丹絨克拉莫、西加麥、貢貢、皇家灣、丹絨加布、卡達邁安、擔波羅里、下南南、里卡士、路陽、丹容亞路、摩約、王麻谷、昆達山、文那納、西江、加拉敏汀、蘇拉巴央及摩羅帶。

2022年10月25日的首階段交車儀式中，共有7輛已移交給7區，包括卡拉納安、九魯、擔布南、魯瑪丹、納巴灣及拉卜。


Detik cemas bas Jabatan Penjara bawa 16 orang terbakar di Beaufort

Pasukan bomba ketika berusaha memadamkan kebakaran pada bas Jabatan Penjara itu. – Ihsan Bomba

BEAUFORT: Sebuah bas Jabatan Penjara membawa 16 orang termasuk pemandu terbakar ketika melalui Jalan Bypass Limbawang, di sini, kira-kira jam 2 petang tadi.

Mujur kesemua penumpang sempat menyelamatkan diri sebelum kejadian tidak diingini berlaku.

Ketua Balai Bomba dan Penyelamat (BBP) Beaufort, PPgB Mohammad Hasbullah Nenggok memberitahu, panggilan mengenai kejadian itu diterima menerusi talian balai pada jam 2.29 petang dan sepasukan 10 anggota diketuai oleh Komander Operasi, PBK II Irwan Abdul bergegas ke lokasi.

“Setiba ditempat kejadian yang terletak lapan kilometer dari BBP itu, pasukan bomba mendapati berlaku satu kebakaran melibatkan sebuah bas milik Jabatan Penjara terbakar di bahagian tayar.

“Terdapat 16 orang penumpang termasuk pemandu yang merupakan kakitangan penjara dilaporkan tidak mengalami kecederaan,” katanya.

Mohammad berkata, pasukan bomba bertindak memadam kebakaran menggunakan satu aliran hos salur bantu mula.

“Kebakaran berjaya dikawal pada jam 2.47 petang dan operasi tamat pada jam 2.58 petang,” katanya.


FSSA UMS teroka peluang kerjasama bidang pendidikan, penyelidikan di Jepun

Dr. Jualang (kanan) menerima cenderamata daripada Konsulat Jepun, Shiho Kako.

KOTA KINABALU: Fakulti Sains dan Sumber Alam (FSSA), Universiti Malaysia Sabah (UMS) meneroka peluang perancangan strategik baharu antara UMS dan Jepun khususnya dalam bidang pendidikan dan penyelidikan.

Dekan FSSA, Prof. Dr Jualang Azlan Gansau berkata, rangkaian kerjasama tersebut merangkumi pihak industri dan komuniti.

“Perkara ini merupkan antara inti perbincangan ketika kunjungan hormat Konsulat Jepun iaitu Shiho Kako (Counsellor) dan Eguichi Takayoshi (Second Secretary/Consul) di FSSA pada awal bulan ini.

“Pihak FSSA turut memberi perkongsian beberapa kerjasama dan aktviti yang sedang dijalankan bersama universiti-universiti di Jepun iaitu Kagoshima University dan Rakuno Gakuen University untuk program Exchange Student and Visit of Research Counterpart To UMS,” katanya.

Beliau berkata demikian dalam satu kenyataan di sini, hari ini.

Menurut Dr. Jualang, turut dibincangkan pada pertemuan itu ialah peranan UMS dalam mencapai Matlamat Pembangunan Mampan (SDG).

“Kita juga telah memaklumkan kerjasama UMS – Jepun dalam bidang penyelidikan berkaitan dengan gempa bumi dan bencana tsunami.

“Dalam pertemuan ini, pihak Konsulat Jepun menyambut baik hasrat fakulti dan amat mengalu-alukan pemerkasaan hubungan kerjasama UMS dengan universiti-universiti di negara matahari terbit itu termasuk kerjasama dengan sekolah-sekolah menengah,” katanya.

Hadir sama Timbalan Dekan (Akademik dan Antarabangsa) FSSA, Prof. Madya Dr. Darmesah Gabda; Timbalan Dekan (Penyelidikan dan Inovasi), Prof. Madya Dr. Rodeano Roslee; Timbalan Dekan (Hal – Ehwal Pelajar dan Alumni), Prof. Madya Dr. Chee Fuei Pien; Pengarah Pusat Penyelidikan Pulau-Pulau Kecil FSSA, Dr. Farrah Anis Fazliatul Adnan; Pengarah Pusat Kajian Bencana Alam, Prof. Madya Dr. Carolyn Melissa Payus; Prof. Dr. Ho Chong Mun; dan Ketua Pentadbiran FSSA, Aidah Noordin.


Varian BA.5.2, BF.7 dikesan di Malaysia Mac, Ogos tahun lalu

PUTRAJAYA: Dua varian Covid-19 iaitu BA.5.2 dan BF.7 yang menular di China ketika ini, dikesan berada di Malaysia pada bulan Mac dan Ogos tahun lalu.

Menurut Utusan Malaysia, Ketua Pengarah Kesihatan, Tan Sri Dr Noor Hisham Abdullah berkata, kemuncak penularan varian BA.5.2 adalah sekitar bulan September hingga Oktober lalu dan banyak ditemui di negara seperti Afrika Selatan, England, China dan Amerika Syarikat.

“Ia dikesan di Malaysia sejak 16 Mac 2022. Sehingga 31 Disember 2022, data terkini mendapati 4,152 kes dijangkiti dengan BA.5.2. Kini prevalen varian ini semakin menurun di seluruh dunia.

“Bagi varian BF.7 pula, kemuncak penularan adalah pada Oktober 2022 dan ia banyak ditemui di negara seperti Belgium, England, Denmark dan juga China,” katanya dalam hantaran di Facebook hari ini.

Menurut beliau, varian BF.7 dikesan di negara ini sejak 21 Ogos tahun lalu dan sehingga 31 Disember, tiga kes dikesan dijangkiti dengan varian tersebut.

Jelas Noor Hisham, kes pertama dikesan pada 21 Ogos 2022 yang merupakan kes jangkitan tempatan, manakala kedua pada 6 September iaitu kes import jangkitan dari negara Turki.

“Bagi kes ketiga pada 7 Oktober 2022 merupakan kes jangkitan tempatan,” ujarnya.

Semalam, media melaporkan setakat 31 Disember lepas, terdapat sejumlah 4,148 kes di negara ini yang dijangkiti varian BA.5.2 dan tiga kes dijangkiti BF.7.

Bagaimanapun, Noor Hisham berkata, belum ada data yang dapat mengaitkan peningkatan bilangan kes kemudaratan atau kematian dengan kedua-dua varian.


降民眾低生活成本 沙設3憐憫齋戒月市集

(亞庇二日訊）在整個齋戒月期間，沙巴設有3個憐憫齋戒月市集，分別位於亞庇、必打丹和斗湖。

沙巴貿消局總監Georgie Abas說，憐憫齋戒月市集是政府的最新舉措，旨在以便宜和合理的價格提供餐點，以降低人民的生活成本。

他說：「這包括鼓勵商家提供消費人基於憐憫菜單而準備的均衡食品概念。」

他說，憐憫齋戒月市集指的是有提供憐憫菜單的商家、人們關注的地點、以及建議憐憫租金。

「這項憐憫齋戒月市集的倡議，是內貿部與地方當局或私人界之間的戰略合作而實施，不涉及對政府的任何成本影響。」

「整個齋戒月期間，沙巴共有3個地點實施憐憫齋戒月市集，即亞庇的袖珍公園；斗湖的Sabindo Plaza前面；以及必打丹哥刁的Juara Sport Arena 。」

他說，與此同時，沙巴貿消局與電子錢包服務供應商（Touch ‘n Go & Boost）合作，也以價值RM20的電子錢包形式向6,000名用戶/訪客提供電子現金獎勵（首1,000名），在以下選定的日期，在憐憫齋戒月市集使用：

根據Georgie的說法，該舉措同時擴展了零售數字化計劃 (ReDI) 計劃，該計劃旨在確保小商戶不會繼續落後於主流，並通過應用無現金數字支付（無現金）共同參與新的數字商業模式。

他解釋說，這一舉措還支持MyDIGITAL、第四次工業革命政策 (4IR) 和零售業 RMK-12 政策實施計劃 (PPD) 的實施框架，以幫助貿易商通過多樣化的支付方式來啟動經濟，此外還進一步增加收入尤其是在節日期間。


PBS akan terus jadi kuasa penting dalam arena politik Sabah – Dr. Maximus

Dr. Maximus (lima dari kanan), Pairin (tiga dari kanan), Dr. Joachim (enam dari kanan), Timbalan Presiden Datuk Seri Dr. Yee Moh Chai (dua dari kanan) dan pemimpin lain semasa acara memotong kek pada Majlis Makan Malam Bersatu di Dewan Hongkod Koisaan malam ini.

PENAMPANG: Parti Bersatu Sabah (PBS) akan terus menjadi kuasa penting dalam arena politik Sabah dan memberi sumbangan kepada perkembangan dan kestabilan politik di negeri ini, kata Presiden PBS, Datuk Seri Dr. Maximus Ongkili.

Katanya, PBS merupakan salah satu parti politik tertua di negeri ini dan memainkan peranan yang signifikan dalam sejarah politik di Sabah dan negara secara keseluruhan.

“Kita mempunyai ahli akar umbi yang ramai dan memperoleh kepercayaan dan sokongan dari rakyat Sabah.

“Saya mengajak setiap ahli parti untuk terus berusaha, bersatu hati dan semangat, serta sentiasa bekerjasama tidak kira apa sahaja cabaran yang kita hadapi. Saling mendengar, menghormati, dan memberi sokongan kepada satu sama lain adalah kunci kepada kejayaan kita.

“Melalui perpaduan dan kesatuan di dalam parti ini, kita akan dapat memastikan suara rakyat Sabah didengar di semua peringkat pentadbiran. Kita, melalui PBS, boleh membawa perubahan positif kepada negeri ini dan fokuskan usaha ke arah pembangunan yang berkekalan.

“Dalam masa sama, kita semua juga perlu bekerjasama memperkukuhkan imej PBS sebagai pembela rakyat dan negeri Sabah. Kita perlu memanfaatkan media baharu dalam meningkatkan komunikasi dan menyampaikan suara serta nama parti kepada generasi muda. Generasi muda kini lebih cenderung kepada teknologi moden dan sebahagian daripada mereka bergantung kepada platform digital untuk mendapatkan maklumat dan terlibat dalam perbincangan politik.

“Kita perlu bergerak seiring dengan perubahan teknologi dan ini merupakan langkah yang sangat penting dalam dunia politik masa kini. Hal ini bukan sahaja penting untuk mencapai kumpulan sasaran kita di setiap bahagian dan cawangan, tetapi juga untuk meneruskan perjuangan kita serta memastikan bahawa aspirasi dan kepentingan seluruh rakyat Sabah terus didengar di seluruh pelusuk negara, terutama sekali Kerajaan Persekutuan,” katanya pada Majlis Malam Bersatu PBS kali ke-38 di Dewan Hongkod Koisaan, di sini, malam ini. Teks ucapannya dibacakan oleh Timbalan Presiden PBS, Datuk Seri Dr. Joachim Gunsalam.

Dr. Maximus juga percaya kerjasama dalam Gabungan Rakyat Sabah (GRS), jika dilaksanakan dengan baik dan integriti, dapat membawa perubahan positif dan kemajuan bagi Sabah.

Katanya, penubuhan GRS telah membawa perubahan signifikan dalam landskap politik di Sabah.

Dr. Maximus menerima cenderahati daripada Naib Presiden PBS merangkap Penolong Bendahari Agung dan pengerusi penganjur Majlis Makan Malam Bersatu Hendrus Anding, sambil diperhatikan oleh Dr. Joachim, Timbalan Presiden Datuk Seri Dr. Yee Moh Chai dan Naib Presiden Datuk Ruslan Muharam.

“GRS adalah kerjasama politik yang terdiri dari beberapa parti politik tempatan di Sabah, termasuk Parti Bersatu Sabah, dan ia dibentuk dengan tujuan untuk mencapai kemenangan dalam pilihan raya negeri Sabah dan membentuk Kerajaan yang stabil di negeri ini. Terbukti melalui gabungan ini, GRS telah mencapai kemenangan dalam pilihan raya dan membentuk kerajaan baru di negeri ini.

“Tumpuan utama kerjasama ini adalah untuk memajukan dan membangunkan negeri Sabah, termasuklah usaha mengukuhkan sektor ekonomi, menarik pelaburan, dan mencipta peluang pekerjaan di negeri ini.

“Namun, untuk mencapai semua ini, kita perlulah memelihara hubungan baik dengan rakan politik kita dalam komponen GRS. Saya percaya, dengan adanya kerjasama seumpama ini, dan jika dilaksanakan dengan baik dan integriti, kita dapat membawa perubahan positif dan kemajuan bagi negeri Sabah,” kata Dr. Maximus yang juga Timbalan Pengerusi GRS.

Sementara itu, beliau berkata, pemimpin khususnya, perlu memiliki kegigihan dan keteguhan dalam perjuangan.

Pairin menerima cenderahati daripada Naib Presiden PBS merangkap Penolong Bendahari Agung dan pengerusi penganjur Majlis Makan Malam Bersatu, Hendrus Anding, sambil diperhatikan oleh Dr. Maximus dan Dr. Joachim.

“Kita perlu menjadi teladan bagi generasi muda. Sebab itu, saya seringkali menggunakan slogan “Sabar, Setia, Bersatu” dimana kita perlu SABAR dalam mencapai kejayaan, SETIA kepada Parti Bersatu Sabah dan kerjasama diantara parti politik yang ada, dan BERSATU dalam memastikan masa depan yang lebih cerah untuk generasi akan datang.

“Seorang pemimpin yang sabar membolehkannya menghadapi cabaran dengan bijak dan menunjukkan teladan dalam mengatasi pelbagai kesulitan. Kesetiaan membawa kepercayaan dan memperkuat hubungan antara pemimpin dan ahli-ahlinya dan juga masyarakat setempat. Kemampuan untuk bersatu dan bekerjasama dengan pelbagai lapisan masyarakat adalah kunci untuk mencapai matlamat bersama.

“Dengan sifat-sifat ini, kita akan menjadi seorang pemimpin yang berintegriti dan membina landasan yang kukuh demi kemajuan dan kejayaan bersama,” ujarnya.

Kongres PBS kali ke-38 berlangsung selama dua hari dengan Persidangan Induk Tahunannya akan diadakan esok, dirasmikan oleh Penasihat Perdana PBS, Tan Sri Joseph Pairin Kitingan.


Mayat wanita disumbat dalam beg

Mayat seorang wanita berusia 25 tahun ditemukan dalam sebuah beg di hentian bas berhampiran Hospital Kulai.

KULAI: Rangka mayat seorang wanita berusia 25 tahun dipercayai dibunuh ditemukan disumbat dalam sebuah beg yang ditinggalkan di sebuah hentian bas berhampiran Hospital Kulai, di sini Rabu.

Menurut Utusan Malaysia, Ketua Polis Daerah Kulai, Superintenden Tok Beng Yeow berkata, pihaknya dimaklumkan tentang penemuan itu pada pukul 1.50 petang dan mayat berkenaan sudah reput lebih 50 peratus serta berulat.

“Polis menerima panggilan daripada seorang lelaki memaklumkan terdapat satu beg berisi mayat ditemukan. Rangka mayat itu kemudiannya dibawa ke Hospital Sultanah Aminah Johor Bahru untuk proses bedah siasat.

“Hasil bedah siasat mendapati, jantina mayat berkenaan adalah seorang wanita berusia anggaran 25 tahun, dengan terdapat kesan kecederaan di bawah kulit bahagian kepala.

“Wanita itu dipercayai telah dibunuh lebih dua minggu lalu, bagaimanapun punca kematian masih dalam siasatan,” katanya dalam satu kenyataan, di sini kelmarin.

Beng Yeow berkata, kes itu disiasat di bawah Seksyen 302 Kanun Keseksaan dan meminta kerjasama orang ramai yang mempunyai maklumat tentang kejadian itu untuk tampil ke Ibu pejabat Polis Daerah Kulai atau menghubungi Pegawai Penyiasat, Asisten Superintenden Sivachandran menerusi talian 016-2850204.

Terdahulu, penemuan rangka mayat itu tular dalam media sosial.

Mayat wanita disumbat dalam beg


Taufan Haikui badai Taiwan buat kali kedua, cetus kerosakan besar

TAIPEI: Taufan Haikui kembali melanda kepulauan ini buat kali kedua sehingga menumbangkan pokok dan mengakibatkan banjir sepanjang malam.

Taufan Haikui sebelum ini dilaporkan mula meninggalkan taiwan itu tetapi kembali melanda pulau terbabit pada kelmarin di barat daya Kaohsiung, disusuli ribut tropika yang teruk.

Tiada laporan mengenai kematian, bagaimanapun terdapat kemusnahan besar di pesisir pantai Taitung iaitu sebuah daerah pergunungan di timur Taiwan yang kurang penduduknya, di mana ribut melanda sehari sebelumnya.

“Saya sudah lama tinggal di sini dan saya tidak pernah melihat tiupan angin seperti itu,” kata Chen Hai-feng, 55, ketua kampung di perbandaran Donghe Taitung.

Walaupun Taufan Haikui kali kedua ini dianggap kurang teruk berbanding ribut sebelumnya, Chen berkata ia terasa lebih kuat.

Di utara Donghe, pekerja dilihat mengangkut blok besar ke lebuh raya pantai yang sebahagiannya runtuh akibat dipukul ombak, dengan harapan struktur konkrit itu mampu mengurangkan kesan berkenaan.

Haikui ialah taufan pertama di Taiwan dalam tempoh empat tahun, yang memaksa pemindahan lebih 7,000 orang di seluruh pulau itu, terutama dari kawasan pergunungan yang terdedah kepada tanah runtuh.

Ratusan penerbangan turut dibatalkan dan perniagaan ditutup manakala lebih 217,000 isi rumah kehilangan bekalan elektrik buat sementara waktu.

Menjelang kelmarin sebanyak 58,000 rumah masih tidak mempunyai bekalan elektrik, manakala sekolah dan perniagaan ditutup di 14 bandar akibat hujan lebat turun.

Peramal di Biro Pusat Cuaca Taiwan berkata Haikui pada mulanya kelihatan bergerak melalui pulau itu dan keluar ke laut tetapi membuat pendaratan kedua di Kaohsiung pada pukul 4 pagi.

Pada waktu malam ‘taufan hampir mengelilingi’ Kaohsiung, tetapi apabila ia bergerak di sepanjang pantai struktur taufan itu rosak dan beransur-ansur lemah”, katanya.

Media tempatan melaporkan bahawa jalan raya dinaiki air di Kaohsiung dan pokok-pokok yang tumbang berselerak di seberang jalan.

Hampir 80 orang cedera semasa taufan itu, menurut pihak berkuasa, kebanyakannya disebabkan oleh pokok tumbang dan kemalangan kereta.

Haikui kini dijangka membawa angin kencang dan hujan ke selatan dan timur laut serta ke pulau terpencil Taiwan Kinmen dan Penghu.


瞭解州議會數字會議系統

(亞庇十六日訊）沙巴首長拿督斯里哈芝芝今日在沙巴州議會大樓，瞭解沙巴州議會將使用的數字會議系統。

新系統將在下週舉行的州議會上使用。

為了將當前的會議系統升級為無紙化數字會議系統，當局已經安裝了70多台「觸屏平板電腦」供州議員使用。

工務局的工程師（電氣）Lornetha Daim也在場向哈芝芝介紹如何使用該系統。


10 individu ditangkap, rompak cip kasino Genting Highlands

Yahaya Othman (tengah) menunjukkan cip kasino yang dirampas dalam beberapa siri serbuan membabitkan kes pecah masuk bilik khas kasino di Genting Highlands dalam sidang akhbar di Ibu Pejabat Polis Kontinjen (IPK) Pahang di Kuantan, Pahang.

KUANTAN: Polis Pahang menahan 10 individu berusia antara 30 hingga 59 tahun termasuk seorang warganegara asing dipercayai merompak kira-kira 1,160 keping cip kasino yang dianggarkan bernilai RM4.6 juta di Genting Highlands, Bentong, dekat sini, Sabtu lalu.

Menurut Utusan Malaysia, Ketua Polis Pahang, Datuk Seri Yahaya berkata, susulan laporan dibuat pihak pengurusan keselamatan Kasino Genting Highlands, polis melakukan beberapa siri serbuan dan tangkapan di sekitar kawasan Genting Highlands, Raub, Ampang dan Nilai.

“Hasil siasatan awal, dalam kejadian yang disedari pada 28 Oktober lalu melalui rakaman kamera litar tertutup (CCTV) di bangunan berkenaan kelihatan dua lelaki memasuki bangunan yang menempatkan beberapa bilik kasino khas dengan menggunakan laluan kecemasan.

“Kedua-dua lelaki berkenaan dipercayai memecah masuk bilik berkenaan seawal pukul 7 pagi dengan mengumpil pintu belakang bilik kasino tersebut yang digunakan sebagai laluan kecemasan,” katanya dalam sidang akhbar selepas Majlis Perhimpunan Bulanan di Ibu pejabat Polis Kontinjen Pahang di sini kelmarin.

Mengulas lanjut, Yahaya berkata, polis merampas sebanyak 428 keping cip yang bernilai hampir RM2.99 juta dan wang tunai RM16,438.

Jelasnya lagi, sebanyak 149 keping cip dirampas daripada suspek manakala 279 keping cip yang digunakan oleh suspek diperoleh semula dari pihak kasino.

“Susulan tangkapan yang dibuat itu, polis masih lagi mengesan baki sebanyak 732 keping cip dipercayai telah digunakan.

“Dalam kes ini juga pihak polis mengenalpasti lima orang suspek yang masih bebas. Usaha untuk mengesan dan menangkap suspek tersebut giat dijalankan,” katanya.

Menurutnya, kes disiasat di bawah Seksyen 457 Kanun Keseksaan dan jika didapati bersalah suspek boleh dipenjara sehingga 14 tahun.


PRN: Anwar seru kempen cara tersusun, sopan dan beradab

Anwar Ibrahim bercakap kepada pemberita selepas minum pagi di sebuah bistro di Ampang Jaya, Selangor.

AMPANG JAYA: Perdana Menteri, Datuk Seri Anwar Ibrahim menyeru semua calon di enam Pilihan Raya Negeri (PRN) melaksanakan kempen dengan cara yang tersusun, sopan dan beradab, lapor Utusan Malaysia.

“Alhamdulillah saya lihat proses baik, aman (serta) teratur dan calon-calon kemukakan (borang pencalonan) dengan baik.

“Insya-Allah kita adakan kempen dengan cara tersusun, sopan dan beradab.

“(Malah), saya ucap terima kasih (atas) kehadiran Premier Sarawak, Tan Sri Abang Johari Tun Openg dan Ketua Menteri Sabah, Datuk Seri Hajiji Noor selain daripada barisan pimpinan (yang lain),” katanya selepas minum pagi di sebuah bistro di sini.


Sukan SEA: Sasaran lebih 50 emas realistik

Timbalan Ketua Kontinjen Negara ke Sukan SEA, Sharon Wee (depan, kiri) bersama peserta Larian Obor Sukan SEA 2023 di Putrajaya. – Ihsan MOM

PETALING JAYA: Sasaran pingat kontinjen negara di temasya Sukan SEA Kemboja perlu dibuat dengan lebih berani dan dalam masa yang sama mencabar atlet agar dapat memenuhi target yang telah ditetapkan.

Menurut Utusan Malaysia, penganalisis sukan, Datuk Dr. Pekan Ramli berkata, level Malaysia sepatutnya berada di kedudukan tiga teratas senarai pungutan pingat Sukan SEA dan untuk ke tahap itu sasaran lebih 50 pingat emas perlu diletakkan.

“Berani atau tidak kita kena cabar pihak pengurusan kontinjen ke Sukan SEA termasuk ketua kontinjen, pegawai, jurulatih dan atlet itu sendiri. Kalau tidak capai, hampir-hampir pun merupakan pencapaian yang baik.

“Letak sasaran yang lebih tinggi ada lebih baik berbanding kita letak sasaran dan kita capai namun, kedudukan keseluruhan Malaysia masih berada di kedudukan keenam atau kelima sahaja dan jauh ketinggalan.

“Ini (Sukan SEA) sukan paling lemah kedudukannya di Asia Tenggara, kita sebagai antara kuasa besar di rantau ini sepatutnya berada di kedudukan yang lebih baik dan berada sekurang-kurangnya tiga teratas.

“Sasaran 50 pingat emas dan ke atas adalah relevan dan lebih mencabar. Kalau kita sekali lagi letak sasaran 30 lebih pingat emas memang kedudukan keseluruhan tidak ke mana pasti tempat kelima dan keenam lagi.

“Saya juga mahu minta agar jangan berada di takuk lama dengan meletakkan sasaran 30 hingga 35 emas tetapi akhirnya kita berjaya capai lebih dua atau empat emas dan kita umum itu pencapaian cemerlang,” katanya kepada Utusan Malaysia.

Mengulas lanjut, Pekan berkat, bagi meraih lebih banyak pingat emas di temasya dwitahunan itu, sudah tiba masanya untuk Malaysia memberi tumpuan kepada acara-acara lubuk emas seperti olahraga dan renang.

“Tengok apa yang berlaku di Vietnam tahun lalu, kita gagal kuasai acara ini (lubuk emas) yang menyebabkan pungutan pingat kita merudum. Lihat Vietnam mereka menguasai olahraga manakala Singapura menguasai bagi acara renang,” katanya.

Sasaran pingat buat kontinjen Malaysia di Sukan SEA Kemboja 2023 di Phnom Penh akan diumumkan pada 30 April ini sempena dengan majlis penyerahan bendera yang akan disempurnakan Menteri Belia dan Sukan, Hannah Yeoh.

Pada edisi terakhir di Hanoi tahun lalu, Malaysia melepasi sasaran 36 pingat emas dengan mengakhiri saingan di kedudukan keenam keseluruhan apabila mengutip 39 pingat emas, 45 perak dan 90 gangsa namun, itu pencapaian terburuk kontinjen negara sejak 1983.

Ketika itu, wabak Covid-19 yang melanda seluruh dunia selama dua tahun dijadikan salah satu punca kemerosotan prestasi atlet negara yang menyaksikan mereka tidak dapat menyertai kejohanan di luar negara selain kekangan untuk menjalani latihan sebagai persiapan.

Sukan terjun menjadi penyumbang terbanyak emas kontinjen negara apabila memenangi lapan emas diikuti olahraga lima emas manakala karate dan gimnastik masing-masing membawa pulang empat emas.


Tiada insentif, subsidi untuk pengusaha Menu Rahmah

KUALA LUMPUR: Kerajaan tidak bercadang memberi sebarang insentif atau subsidi kepada mana-mana pengusaha Menu Rahmah.

Menurut Utusan Malaysia, Menteri Perdagangan Dalam Negeri dan Kos Sara Hidup, Datuk Seri Salahuddin Ayub berkata, Menu Rahmah adalah inisiatif pihak industri yang dilaksanakan pengusaha makanan atau syarikat swasta secara sukarela.

Katanya, inisiatif Menu Rahmah mendapat sambutan yang menggalakkan daripada pengusaha industri makanan dan minuman tersebut.

“Kementerian belum mempunyai cadangan untuk memberikan sebarang insentif atau subsidi kepada pengusaha-pengusaha Menu Rahmah.

“Bagaimanapun, kementerian terus menyokong dan membantu dari segi promosi melalui platform media dan portal Menu Rahmah yang diperkenalkan bagi memastikan Inisiatif Menu Rahmah ini dapat diperluas,” katanya dalam jawapan bertulis di Dewan Rakyat, hari ini.

Beliau berkata demikian bagi menjawab soalan Cha Kee Chin yang meminta kementerian menjelaskan apakah inisiatif dan pendekatan untuk menambah baik pelaksanaan menu Rahmah ini, agar ia dapat memanfaatkan bukan sahaja pengguna tetapi kepada kedai makan yang terlibat untuk jangka panjang.

Sehingga 28 Mac 2023 sebanyak 1,531 pengusaha makanan dan minuman telah menyertai inisiatif ini dan menawarkan Menu Rahmah kepada pengguna pada harga RM5.


Gempa bumi besar berukuran 7.8 pada skala Richter yang melanda selatan Turki dan barat laut Syria pada Isnin lalu telah meragut puluhan ribu nyawa dengan kesan gegaran turut dirasai di Cyprus dan Lubnan.

ISTANBUL: Sembilan mangsa di bawah runtuhan diselamatkan di Turkiye semalam, lebih seminggu selepas gempa bumi kuat melanda di negara berkenaan dan Syria.

Menurut Utusan Malaysia, CNBC melaporkan, tumpuan penyelamat kini beralih kepada membantu orang ramai yang kini bergelut tanpa tempat tinggal atau makanan yang mencukupi dalam kesejukan.

Angka terkini kematian di Turkiye dan negara jiran, Syria melebihi 41,000 orang.

Presiden Turkiye, Recep Tayyip Erdogan mengakui masalah dalam tindak balas awal terhadap gempa bumi berukuran 7.8 dan 7.5 magnitud yang melanda negara berkenaan pada awal 6 Februari lalu.

Namun, kini, katanya, keadaan terkawal.

“Kita sedang menghadapi salah satu bencana alam yang paling buruk bukan sahaja dalam negara kita, tetapi juga dalam sejarah umat manusia,” kata Erdogan dalam ucapan yang disiarkan di Ankara.

Mereka yang diselamatkan semalam termasuk dua beradik lelaki, berusia 17 dan 21 tahun, ditarik dari blok apartmen di wilayah Kahramanmaras.

Seorang lelaki dan wanita Syria bertudung harimau di Antakya diselamatkan selepas lebih 200 jam dalam runtuhan.

Mungkin masih ada lagi orang yang masih hidup untuk ditemukan, kata seorang penyelamat.

Tetapi pihak berkuasa Pertubuhan Bangsa-Bangsa Bersatu (PBB) berkata, fasa menyelamat akan berakhir dengan tumpuan beralih kepada fasa kemanusiaan meliputi tempat tinggal, makanan dan persekolahan.

TERKINI: Angka korban Turkiye-Syria cecah 41,000, Erdogan anggap sejarah terburuk umat manusia


Mayat warga asing ditemukan dalam bekas tapak lombong

DENGKIL: Mayat lelaki berpakaian lengkap dipercayai warganegara asing ditemukan terapung di sebuah bekas tapak lombong berhampiran projek perumahan di sini, petang kelmarin.

Difahamkan, mayat disyaki meninggal dunia lebih kurang tiga hari yang lalu berdasarkan keadaan tubuh badan mangsa yang lebam dan menggelembung serta kulit mengelupas.

Menurut Utusan Malaysia, Ketua Polis Daerah Sepang, Asisten Komisioner Wan Kamarul Azran Wan Yusof berkata, mayat itu ditemukan seorang pemancing pukul 3.05 petang kelmarin berhampiran tapak Projek MCT Cybersouth, di sini.

Beliau berkata, mayat berketinggian lebih kurang 180 sentimeter (cm) dan bertubuh gempal. Mayat tanpa identiti itu disyaki warganegara asing berikutan tiada tanda suntikan BCG pada lengan si mati.

“Kerja-kerja mengalih dan mengangkat mayat ke tebing tasik dilakukan oleh sepasukan anggota dari Balai Bomba dan Penyelamat Dengkil,” katanya ketika dihubungi, kelmarin.

Katanya, siasatan lanjut di kawasan lombong seluas kira-kira 10 ekar itu tidak menjumpai kenderaan yang digunakan oleh si mati malah, kawasan lombong juga tidak berpagar dan boleh diakses secara bebas.

Wan Kamarul Azran berkata, Unit Anjing Pengesan (K9) dikerah membuat pemeriksaan di lokasi kejadian, namun gagal menemui sebarang petunjuk berikutan mayat berada di dalam air.

Katanya, mayat dihantar ke Hospital Serdang untuk di bedah siasat.


Pengasas Big Blue Taxi didakwa tipu pembelian Alphard, guna Datuk palsu

Shamsubahrin Ismail mengaku tidak bersalah di Mahkamah Sesyen, Ayer Keroh, Melaka atas pertuduhan penipuan pembelian kereta mewah dan menggunakan gelaran palsu.

MELAKA: Pengasas Big Blue Taxi Services, Shamsubahrin Ismail dihadapkan ke Mahkamah Sesyen di sini hari ini atas dua pertuduhan membabitkan penipuan pembelian kereta mewah dan menggunakan gelaran palsu melibatkan kerugian berjumlah RM95,000.

Menurut Utusan Malaysia, tertuduh berusia 57 tahun itu bagaimanapun mengaku tidak bersalah sejurus pertuduhan dibacakan jurubahasa mahkamah di hadapan Hakim Darmafikri Abu Adam.

Berdasarkan kertas pertuduhan, tertuduh didakwa memperdaya Pengerusi Kanan Jawatankuasa Pelaburan, Perindustrian, Pembangunan Koperasi dan Usahawan Melaka, Datuk Seri Ab. Rauf Yusoh yang mendorong beliau menyerahkan wang berjumlah RM95,000 bagi mendapatkan kenderaan jenis Toyota Alphard model tahun 2019 berharga RM180,000 dan nombor pendaftaran kenderaan khas, VVP 7.

Sabit kesalahan, tertuduh berdepan hukuman penjara 10 tahun, sebat dan denda mengikut Seksyen 420 Kanun Keseksaan.

Bagi pertuduhan kedua pula, tertuduh didakwa telah menggunakan gelaran dan kehormatan sebagai Datuk untuk tujuan keuntungan peribadi tanpa kebenaran bertulis daripada Ketua Menteri.

Sabit kesalahan, tertuduh berdepan denda tidak kurang RM250,000 dan tidak melebihi RM500,000 atau dipenjara setahun hingga lima tahun atau kedua-duanya sekali mengikut Seksyen 3 (1) (a) Enakmen Lambang-lambang dan Nama-nama (Mencegah Penggunaan Yang Tidak Betul) 1981 dan boleh dihukum di bawah Seksyen 5 enakmen sama.

Kedua-dua kesalahan dilakukan di Pejabat Speaker Dewan Negeri di Seri Negeri, Ayer Keroh dalam daerah Melaka Tengah pada 7 Disember 2021.

Pendakwaan dikendalikan Timbalan Pendakwa Raya Aliff Asraf Anuar Sharuddin mencadangkan jaminan RM50,000 bagi kedua-dua pertuduhan dengan seorang penjamin dengan pasport diserahkan kepada mahkamah dan perlu melapor diri di balai polis berhampiran setiap bulan.

Peguam Loh Chon Mee memohon jaminan dikurangkan dengan alasan anak guamnya sedang menghadapi perbicaraan lain di Kuala Lumpur dan Selangor, serta memerlukan perbelanjaan besar untuk rawatan dialisis dan kemoterapi.

Mahkamah kemudian menetapkan jaminan RM30,000 bagi semua pertuduhan dengan seorang penjamin, pasport diserahkan kepada mahkamah dan perlu melapor diri di balai polis berhampiran setiap bulan.

Sebutan semula kes dan serahan dokumen ditetapkan 7 Februari depan.


Mayat pasangan warga China ditemukan di hotel Bali

BADUNG: Sepasang kekasih warga China ditemukan mati dalam keadaan bogel dan berlumuran darah  di sebuah bilik hotel lima bintang di Bali.

Menurut Utusan Malaysia, Kompas.com melaporkan, pasangan warga asing berkenaan menginap di sebuah hotel terkemuka di Jimbaran di wilayah Kuta Selatan dan mayat mereka ditemui oleh kakitangan pengurusan hotel dalam keadaan ngeri Isnin lalu kira-kira pukul 7.00 pagi (waktu tempatan).

Kompas.com

Menurut Utusan Malaysia, Unit Siasatan Jenayah Polis Kuta Selatan, AKP Made Suanta berkata, mayat salah seorang mangsa dijumpai dalam keadaan terbaring di kawasan koridor sementara mayat seorang lagi terbaring dalam tab mandi bilik hotel tersebut dengan kesan luka di beberapa bahagian badan.

“Pengurus bertugas bersama seorang  pelayan bergegas ke kawasan koridor hotel membawa kerusi roda selepas mendengar jeritan beberapa pengunjung meminta bantuan.

“Setibanya di koridor terbabit, mereka menemui mayat seorang mangsa dalam keadaan berlumuran darah dengan kesan luka parah di leher kiri dan kanan serta kaki kirinya.

“Apabila menjenguk ke bilik berhampiran, petugas turut menemui mayat seorang lagi mangsa di tab mandi dengan kesan jerutan di leher dan luka terbuka di bahagian dahi,” jelasnya.

Menurut Made, pihaknya masih menyiasat sama ada pasangan kekasih itu meninggal dunia membunuh diri atau menjadi mangsa pembunuhan.

“Kami masih menunggu keputusan bedah siasat. Tiada barang-barang mangsa yang hilang dan kami masih lagi menyiasat rakaman kamera litar tertutup (CCTV),” katanya.


Jawatankuasa khas Kabinet ditubuh untuk tingkatkan tahap sara diri – KM

Hajiji Haji Noor

KOTA KINABALU: Kerajaan Negeri telah menubuhkan satu jawatankuasa khas Kabinet bagi menangani isu Tahap Sara Diri (SSL) di negeri ini.

Ketua Menteri, Datuk Seri Hajiji Haji Noor berkata, jawatankuasa khas itu akan diketuai oleh Kementerian Pertanian, Perikanan dan Industri Makanan negeri (MAFFI).

“Saya berbangga dengan usaha gigih MAFFI dan agensi-agensi dibawahnya serta agensi-agensi Kerajaan Persekutuan yang telah mengembleng tenaga bersatu padu menjayakan matlamat meningkatkan SSL pengeluaran semua jenis bahan makanan di negeri ini.

“Antara isu yang dikenalpasti, berkaitan dengan keluasan kawasan sawah yang semakin kurang kerana telah digunakan menjadi kawasan pembangunan perumahan dan kedai komersial. Bagi menangani isu ini, Kerajaan telah meneroka kawasan penanaman padi baharu di Trusan Sapi, Beluran seluas kira-kira 2,000 ekar.

“Ia dimajukan secara bersepadu oleh MAFFI dan agensinya iaitu Korporasi Pembangunan Desa (KPD), Jabatan Pertanian, Jabatan Pengairan dan Saliran dengan penglibatan pihak sektor swasta serta penduduk Trusan Sapi sebagai peserta penanaman padi,” katanya ketika merasmikan Hari Peladang, Penternak dan Nelayan peringkat negeri Sabah 2023 di Wisma Pertanian di sini hari ini. Teks ucapan beliau dibacakan oleh Timbalan Ketua Menteri I merangkap Menteri Pertanian, Perikanan dan Industri Makanan, Datuk Seri Dr .Jeffrey Kitingan.

Ketua Menteri berkata, semua usaha yang diambil Kerajaan ini bagi menjamin bekalan makanan yang mencukupi dan menghasilkan lebih banyak produk pertanian bernilai tinggi untuk tujuan komersial yang berupaya merangsang pertumbuhan sektor berkenaan.

“Sektor pertanian, perikanan dan penternakan mempunyai potensi yang sangat besar untuk terus dibangunkan di negeri ini.

“Penekanan adalah kepada aktiviti-aktiviti rantaian nilai secara menyeluruh iaitu peningkatan pengeluaran, pengumpulan hasil, pemprosesan dan pemasaran yang lebih sistematik serta penggunaan teknologi terkini untuk menjamin bekalan makanan yang mencukupi dan perluasan pasaran eksport ke luar negara,” katanya.

Sehubungan itu beliau berkata, bagi subsektor tanaman, sebanyak RM115.39 juta diperuntukkan kepada Jabatan Pertanian untuk meningkatkan pengeluaran pelbagai hasil tanaman, bagi menjana pendapatan golongan petani daripada RM2,000 kepada RM4,000 sebulan.

“Usaha Kerajaan untuk membantu golongan sasar B40 dan miskin tegar akan diteruskan menerusi Korporasi Pembangunan Desa (KPD) dengan peruntukan berjumlah RM20.28 juta. Seramai 2,015 peserta akan menerima manfaat daripada pelaksanaan pelbagai program ternakan dan tanaman.

“Di samping itu, KPD Smart System telahpun dibangun dan akan digunakan di pusat-pusat pengumpulan hasil tani KPD.

“Dalam subsektor perikanan pula, Kerajaan Negeri menerusi Jabatan Perikanan, Ko-Nelayan dan SAFMA antaranya, akan terus melaksanakan pelbagai inisiatif bagi menjamin sumber bekalan perikanan yang mencukupi di negeri ini.

“Antaranya, menggalakkan nelayan muda mengusahakan ternakan ikan dalam sangkar, pengkulturan rumpai laut, termasuk meneroka industri hiliran pemprosesan hasil perikanan dengan mengeluarkan produk seperti Keropok Amplang,” katanya.

Beliau berkata, sejumlah RM46.09 juta diperuntukkan kepada Jabatan Perikanan, pada tahun ini, bagi meneruskan pelbagai program jaminan pengeluaran hasil perikanan mampan untuk menampung pasaran dalam negara dan antarabangsa.

“Manakala bagi sektor ternakan, Sabah masih mengimport daging lembu, daging kambing, produk tenusu, produk ayam dan telur. Bagaimanapun, usaha giat sedang dilaksanakan oleh Jabatan Perkhidmatan Veterinar Sabah melalui Projek Memperkasa Industri Ruminan Sabah yang bernilai RM50 juta.

“Jabatan ini juga menjalin kerjasama dengan beberapa GLC melalui projek seperti Projek Integrasi Ternakan di Bawah Kelapa Sawit (PINTAR), Projek Ternakan Kambing dan Program Transformasi Ternakan,” katanya.


Dataxet Group operation in Malaysia wins prestigious Brand Laureate Award for sustainable business


2 warga UK dipenjara 6 bulan, denda RM100,000 tipu pelaburan online

Warga Britain, Lloyd George Bedwell dan Roger Hoi Wing Wu ketika tiba di Mahkamah Sesyen Butterworth, Pulau Pinang pagi ini atas dakwaan menipu seorang warga Austria membabitkan pelaburan online.

BUTTERWORTH: Dua lelaki warga United Kingdom masing-masing dipenjara enam bulan dan didenda RM100,000 oleh Mahkamah Sesyen Butterworth di sini kelmarin atas pertuduhan terlibat dalam sindiket penipuan atas talian antarabangsa berjumlah hampir RM53,000.

Menurut Utusan Malaysia, Lloyd George Bedwell, 48, dan Roger Hoi Wing Wu, 46, dijatuhi hukuman itu selepas mengaku bersalah atas dua pertuduhan pilihan dibacakan jurubahasa dalam Bahasa Inggeris di hadapan Hakim Zulhazmi Abdullah.

Hukuman penjara itu ditetapkan bermula dari tarikh mereka ditahan iaitu 21 Februari lalu.

Mengikut dua pertuduhan itu, Lloyd dan Roger bersama seorang lagi yang masih bebas iaitu Jacob Yazdi didakwa telah menipu dua warga Austria, Trevor Ronald John Curtis dan Kimberley John Buist Walker.

Ia bagi memperdayakan mangsa untuk mempercavai bahawa beliau dijamin akan mendapat kentungan yang tinggi daripada satu pelaburan jangka masa singkat dengan membuat pembelian saham di syarikat dikenali sebagai Devon Energy Corporation yang kedua-dua tertuduh ketahui tidak wujud.

Dengan itu, mereka dengan curangnya mendorong mangsa menyerahkan sejumlah AUD8,991.92 (RM27,018.28) dan AUD8,573 (RM25,759.54) ke dalam akaun RHB Bank Berhad milik MB International Sdn. Bhd..

Kesalahan itu didakwa dilakukan mereka di Island Plaza Tower, Tanjong Tokong pada 16 Disember 2022 dan 5 Januari lalu.

Pendakwaan dibuat mengikut Seksyen 417 Kanun Keseksaan dibaca bersama Seksyen 34 kanun sama yang memperuntukkan hukuman penjara maksimum lima tahun atau denda atau kedua-duanya jika disabitkan kesalahan.

Pihak pendakwaan diwakili Timbalan Pendakwa Raya Suruhanjaya Pencegahan Rasuah Malaysia (SPRM), Ahmad Akram Gharib; Noor Azura Zulkifli dan Afiqa Liyana Rozman manakala kedua-dua tertuduh diwakili peguam V. Muniandy dan A. Ashok.

SPRM sebelum ini membongkar satu sindiket ‘scammer’ pelaburan yang didalangi warga UK bersama beberapa negara lain kerana turut terlibat dengan aktiviti pengubahan wang haram serta rasuah menerusi Op Tropicana.

Mereka dipercayai menipu mangsa yang terdiri daripada warga Australia dan UK dengan memperdayakan mereka membuat pelaburan tidak wujud.

Modus operandi sindiket itu adalah mencari mangsa menerusi platform media sosial dan panggilan telefon.


Wanita tinggal dalam gua 500 hari

Beatriz Flamini keluar dari sebuah gua di Los Gauchos, berhampiran Motril selepas berada di dalamnya selama 500 hari.

MADRID: Seorang atlet sukan ekstrem dari Sepanyol keluar dari sebuah gua selepas berjaya menghabiskan masa selama 500 hari tanpa berhubungan dengan mana-mana individu dari luar.

Pencapaian Beatriz Flamini kemungkinan besar bakal melakar rekod dunia.

Menurut Utusan Malaysia, BBC melaporkan, Flamini memasuki gua di Granada, Sepanyol sebelum insiden pencerobohan Russia di Ukraine dan ketika dunia masih berada dalam cengkaman pandemik Covid-19.

Ia merupakan sebahagian eksperimen yang dipantau rapi oleh sekumpulan saintis.

“Saya masih terperangkap pada tarikh 21 November 2021. Saya tidak tahu apa-apa mengenai dunia sejak itu,” katanya selepas keluar dari gua.

Flamini, 50, memasuki gua tersebut ketika berusia 48 tahun.

Wanita itu tinggal di dalam gua sedalam 70 meter itu, dengan melakukan beberapa aktiviti termasuk bersenam, melukis dan mengait topi bulu.

Menurut pasukan sokongan Flamini, sepanjang tempoh berada di dalam gua itu, dia sudah membaca sebanyak 60 buah buku dan minum 1,000 liter air.

Dia dipantau oleh sekumpulan ahli psikologi, penyelidik, pakar speleologi, namun tiada pakar berkenaan pernah menghubunginya.

Rakaman disiarkan oleh stesen TVE Sepanyol menunjukkan Flamini sedang memanjat keluar dari gua sambil tersenyum sebelum memeluk pasukannya.

Sementara itu, Flamini menyifatkan pengalamannya sebagai ‘menakjubkan dan tiada tandingan’.

“Selama setahun setengah, saya tidak bercakap dengan sesiapa melainkan diri sendiri,” katanya.

Flamini mengakui dia juga kehilangan jejak masa selepas kira-kira dua bulan.


Skuad silat negara bawa pulang tujuh emas dari Dubai

Siti Shazwana Ajak berjaya membawa pulang emas dalam kategori puteri D di Kejohanan Pencak Silat Asia ke-7, Dubai.

PETALING JAYA: Kejayaan Malaysia membolot tujuh pingat emas dalam Kejohanan Pencak Silat Asia ke-7 di Dubai, kelmarin, membuktikan kemampuan barisan atlet muda dalam meneruskan legasi pesilat legenda, Al-Jufferi Jamari pada masa akan datang, masih boleh diharapkan.

Nama-nama seperti Muhammad Helmi, Nor Farah Mazlan dan Nur Syazeera Hidayah Idris yang baru diperkenalkan dalam kejohanan itu bagaimanapun berhasil menghadiahkan kemenangan walaupun masih belum biasa dengan tahap pertandingan tertinggi.

Biarpun berlatih dengan dua jurulatih baharu, namun ini adalah penyertaan terbaik Malaysia selepas kejohanan sama di Kashmir pada 2021, di mana skuad negara hanya membawa pulang lima pingat emas ketika itu.

Pengurus pasukan, Bibi Aishah berkata, keputusan positif ini sekali gus memberi gambaran baik terhadap Kejohanan Silat Dunia 2023 yang akan berlangsung pada 25 Disember depan.

“Lima pingat emas dihadiahkan Khairi Adib (pemenang enam kali Sukan SEA), kemudian pesilat baru, Helmi yang kami ketengahkan selepas Al-Jufferi bersara.

“Dia menunjukkan persembahan yang sangat baik sebab baru kali pertama bertanding kejohanan besar. Kami juga sasarkan dia untuk menang emas dalam kejohanan dunia nanti.

“Selain itu kita juga Farah Mazlan, pemenang pingat emas Sukan SEA 2023, serta Syazeera, walaupun dia pesilat lama tetapi akhirnya berjaya raih pingat pertama untuk dirinya dan negara.

“Sebelum ini kita pernah dapat paling tinggi pun lima pingat emas dalam kejohanan peringkat antarabangsa. Ini adalah kejohanan terbaik yang pernah saya bawa dan paling banyak Malaysia raih pingat,” katanya kepada Utusan Malaysia.

Kejohanan yang berlangsung dari 9 hingga 12 November itu menyaksikan Malaysia meraih tujuh pingat emas, lima perak dan tiga gangsa.

Terdahulu, Malaysia berjaya meraih dua pingat emas menerusi acara seni oleh Nur Syafiqah Hamzah (tunggal puteri) dan gandingan regu lelaki Danial Azroy dan Danial Azray (ganda putera).

Pada hari terakhir kejohanan, Malaysia meneruskan momentum merebut lima lagi pingat emas dalam acara olahraga yang dimenangi Khairi Adib Azhar (putera B), Muhammad Helmi (putera E), Nor Farah Mazlan (puteri A), Nur Syazeera Hidayah Idris (puteri B) dan Siti Shazwana Ajak (puteri D).


Stanley (duduk, tengah) merakamkan gambar kenangan bersama peserta Program Sesi akibat Urus Pemerkasaan PBT Hijau Siri 1/2023- Kursus Semakan Pelan baru-baru ini.

KOTA KINABALU: Kementerian Kerajaan Tempatan dan Perumahan (KKTP) dengan kerjasama Majlis Daerah Penampang menganjurkan Program Sesi Libat Urus Pemerkasaan PBT HIJAU Siri 1/2023 – Kursus Semakan Pelan di Shangri-La Tanjung Aru Resort, di sini, pada Khamis (16 Mac).

Ini merupakan anjuran kali yang kelima (5) sejak dokumen Piawaian Perancangan Pembangunan Landskap (PPPLNS) bagi keperluan minimum 10% kawasan lapang untuk setiap pembangunan diluluskan oleh Kabinet pada 27 Mac 2019. Program ini merupakan usaha konsisten dan berterusan Kementerian untuk penyeragaman dan penguatkuasaan di peringkat negeri dalam memastikan penyediaan kawasan lapang yang berkualiti, teratur dan ditadbir urus oleh Pihak Berkuasa Tempatan (PBT) dengan baik.

Selain itu, ianya bertujuan untuk memperkasakan perkhidmatan PBT agar lebih kompeten dalam menyemak pelan yang dikemukakan selaras dengan hasrat Kerajaan untuk memudahcara perkhidmatan yang disampaikan kepada rakyat.

Program tersebut dirasmikan oleh Timbalan Setiausaha Tetap I KKTP, Stanley Chong dan beliau juga menekankan kepentingan lokasi perletakan 10% kawasan lapang amat penting bagi menentukan keberkesanan penggunaan optimum kawasan rekreasi tersebut. Menyedari hal yang demikian, PBT berperanan penting dalam penyediaan kawasan landskap berkualiti.

Anjuran program yang dirancang oleh Sektor Landskap dan Kelestarian KKTP ini diketuai LAr. Nurulhayati Awang More, Ketua Penolong Setiausaha (Landskap) melibatkan 70 peserta yang terdiri daripada Pegawai-pegawai KKTP serta PBT.

Usaha penyediaan landskap yang teratur adalah bertepatan dengan usaha ke arah pembangunan lestari demi memastikan kesejahteraan dapat dinikmati oleh rakyat sebagai pembayar cukai. Demikian, kementerian ini mengambil peranan yang proaktif ke atas usaha di peringkat negeri, nasional dan global seperti The 2030 Agenda For Sustainable Development , Malaysia Baharu dengan Konsep Malaysia Madani dan Hala Tuju Sabah Maju Jaya (SMJ) 2021-2025 dalam usaha mewujudkan persekitaran yang lestari dan berdaya huni.

Sehubungan dengan itu juga, Dasar Landskap Negeri yang telah diluluskan pada 2 November 2022 merangkumi pelbagai pelan tindakan termasuklah meletakkan peranan landskap antara teras strategi utama dalam memandu pembangunan landskap negeri Sabah. Melalui kementerian dan PBT, pelbagai program libat urus bersama golongan pemegang taruh dirangka bagi memastikan matlamat holistik dicapai.


Dua beradik lemas, ibu, emak saudara cedera mandi pantai

Anggota bomba dan polis mengangkat dua beradik yang lemas ketika mandi-manda di Pantai Tanjung Buloh, Tanjung Sedili, Kota Tinggi.

KOTA TINGGI: Kegembiraan sebuah keluarga mandi-manda di Pantai Tanjung Buloh, Tanjung Sedili dekat sini bertukar tragedi apabila dua daripada mereka mati lemas petang kelmarin.

Dalam kejadian pukul 3.39 petang itu, dua beradik Siti Nursalina Johari, 10, dan Siti Rabiah, 13, meninggal dunia di tempat kejadian, manakala ibu mereka, Mersidita Yunos, 46, dan ibu saudara, Saleha Haron, 27,  cedera dalam kejadian itu.

Menurut Utusan Malaysia, Komander Operasi Balai Bomba Penyelamat (BBP) Bandar Penawar, Penolong Penguasa Bomba (PPgB) Mohd Khairul Sufian Dahari berkata, seramai sembilan anggota bomba dikejarkan ke lokasi kejadian dalam membantu kerja menyelamat yang turut disertai 15 anggota polis, petugas Kementerian Kesihatan dan Majlis Perbandaran Pengerang.

“Difahamkan mangsa, dua beradik bersama keluarga dari Tiram beraya di Tanjung Sedili di rumah saudara mereka. Selepas itu mereka sekeluarga juga saudara lain pergi ke pantai untuk mandi manda.

“Dua orang mangsa berjaya diselamatkan orang awam, manakala dua mangsa lagi telah lemas dan dibawa naik oleh orang awam ke darat sebelum anggota tiba di lokasi kejadian.

“Dua mangsa merupakan kanak-kanak yang lemas kemudian telah disahkan meninggal dunia di lokasi oleh pasukan perubatan,” katanya ketika dihubungi kelmarin.

Mayat kedua-dua mangsa dibawa ke Hospital Kota Tinggi untuk tindakan bedah siasat dan operasi ditamatkan pada pukul 4.42 petang.


54 bilik di dalam 4 premis dijadikan sarang seks dipecahkan

DBKL menyerbu empat premis di sekitar Jalan Petaling, Kuala Lumpur selepas disyaki menjalankan aktiviti pelacuran.

PETALING JAYA: Sebanyak empat premis di Jalan Petaling yang menjalankan kegiatan pelacuran terbongkar susulan penahanan 36 wanita warga asing dalam serbuan Ahad.

Dalam serbuan kira-kira pukul 9 malam itu, wanita disyaki pelayan seks terdiri daripada 26 warga Indonesia, Bangladesh (5), India (2), Sri Lanka (1) dan China (1) diberkas.

Menurut Utusan Malaysia, Dewan Bandaraya Kuala Lumpur (DBKL) dalam satu kenyataan di Facebook rasminya berkata, seramai 11 lelaki warga tempatan dan asing dipercayai pelanggan turut diperiksa untuk tindakan lanjut.

“Risikan mendapati lokasi premis menjadi tumpuan (hotspot) untuk menjalankan aktiviti tidak bermoral termasuk pelacuran.

“Empat premis ini dikenakan tindakan penutupan serta-merta (sealed) di bawah Seksyen 101(1)(v) Akta Kerajaan Tempatan 1976 dan empat notis kompaun di bawah Undang-Undang Kecil (UUK) 3(1) UUK Pelesenan Tred, Perniagaan dan Perindustrian (WPKL) 2016 kerana menjalankan apa-apa aktiviti perniagaan tanpa kebenaran dan lesen pihak DBKL,” kata hantaran itu.

Tambah DBKL, pihaknya telah memecahkan 54 buah sekatan bilik yang dibina tanpa kelulusan.

Katanya, sebanyak 155 pelbagai barang telah disita antaranya kondom, gel pelincir, tisu basah dan kamera litar tertutup (CCTV).

“Barangan yang disita dibawa ke Setor Sitaan DBKL untuk tindakan lanjut,” jelasnya.

Ujar hantaran itu, DBKL juga telah mengenal pasti premis-premis yang dijadikan sebagai pusat pelacuran dan pengaturan tindakan penguatkuasaan sedang giat dilaksanakan secara berperingkat.


Integriti di kalangan penjawat awam amat penting – Jahid

Jahid (tiga kanan) bersama Samad, Norlijah, Karunanithy, dan pegawai kanan KPLBS melawat ke ruang pameran sempena Minggu Hari Integriti KPLBS.

KOTA KINABALU: Integriti dalam kalangan penjawat awam adalah amat penting memandangkan setiap penjawat awam diperlukan untuk bertindak secara beramanah kepada kuasa dan tugasnya, kata Menteri Pembangunan Luar Bandar, Datuk Jahid Jahim.

Mereka perlu telus, tulus, tiada konflik peribadi, mempunyai akauntabiliti dan patuh kepada undang-undang serta peraturan yang berkuatkuasa, tambahnya.

Beliau berkata, integriti wujud dalam diri seseorang individu dengan adanya disiplin serta kekuatan diri yang utuh yang mencerminkan watak dan keperibadian diri yang unggul.

“Sekiranya berlaku konflik kepentingan, keutamaan harus diberikan kepada kepentingan awam,” katanya ketika menyempurnakan Majlis Perasmian Minggu Integriti Kementerian Pembangunan Luar Bandar (KPLBS), di Dewan KPLBS, di sini, hari ini.

Turut hadir Pembantu Menteri Pembangunan Luar Bandar, Samad Jambri, Setiausaha Tetap KPLBS, Datuk Norlijah Hj Danin, Pengarah Suruhanjaya Pencegahan Rasuah Malaysia (SPRM) Negeri Sabah, Datuk Karunanithy a/l Y. Subbiah,  Timbalan Setiausaha Tetap (TSUT) 1 KPLBS, Aftar Nurajat, TSUT 2, Norsafi Hj Dukah, dan TSUT 3, Peter Jonu.

Katanya, punca ketirisan integriti adalah daripada dalam diri individu itu sendiri yang ada kalanya mengatasi prosedur dalaman, struktur dan sistem sedia ada.

“Sehubungan itu, bagi merealisasikan hasrat dan aspirasi negara, setiap penjawat awam perlu mempunyai displin dan kekuatan diri dalam menghadapi rempuhan dan cabaran integriti,” katanya.

Beliau yang juga Ahli Dewan Undangan Negeri (ADUN) Tamparuli, berkata, objektif Minggu Integriti adalah untuk melestarikan serta memantapkan pembudayaan integriti dalam kalangan penjawat awam secara menyeluruh, berkesan menerusi program-program yang telah disusun atur.

“Ianya bertujuan untuk memberi pendedahan dan penekanan tentang implikasi buruk amalan rasuah, melahirkan warga kerja yang berakauntabiliti tinggi dalam melaksanakan tanggung jawab, memastikan kelangsungan program pemantapan integriti dan pencegahan rasuah dalam perkhidmatan awam serta meningkatkan keberkesanan sistem penyampaian perkhidmatan awam.

Justeru, beliau berharap para pegawai yang hadir mahu pun mereka yang mengikutinya secara hybrid di semua pejabat-pejabat Daerah Seluruh Sabah dapat mengambil peluang untuk menimba ilmu dan seterusnya memanfaatkan sepenuhnya ilmu tersebut dalam menjalankan tugas harian mereka.

Terdahulu, Setiausaha Tetap KPLBS, Datuk Norlijah Hj Danin, berkata, pelaksanaan Minggu Integriti adalah selaras dengan keputusan Kerajaan Negeri melalui Mesyuarat Jawatankuasa Antirasuah Peringkat Negeri pada 27 Mei 2021.

“Pada tahun ini, Bahagian Integriti dan Governans Pejabat Setiausaha Kerajaan Negeri Sabah telah menetapkan tarikh pelaksanaan Minggu Integriti bagi semua Kementerian,” katanya.

Menurut Norlijah, KPLBS telah terpilih sebagai Kementerian yang pertama menganjurkan Minggu Integriti pada tahun ini.

Jahid bersama para pegawai kanan KPLBS turut melawat ke ruang pameran sempena Minggu Hari Integriti KPLBS.

Antara pengisian program adalah bacaan Ikrar Bebas Rasuah oleh pegawai dan kakitangan KPLBS, dan perkongsian pengalaman integriti oleh Karunanithy.


Keluar kata-kata kesat kerana kad akses tak boleh guna

PETALING JAYA: Hanya kerana kad akses tidak boleh digunakan, seorang lelaki mengeluarkan kata-kata kesat terhadap pengawal keselamatan bertugas di sebuah kawasan kediaman di Taman Sri Sentosa dekat sini, Sabtu lalu.

Dalam kejadian berkenaan, satu laporan polis dibuat seorang individu berusia 46 tahun.

Menurut Utusan Malaysia, Ketua Polis Daerah Brickfields, Asisten Komisioner Amihizam Abdul Shukor berkata, siasatan berdasarkan laporan tersebut mendapati, kejadian melibatkan seorang lelaki dipercayai penghuni kediaman tersebut yang memandu sebuah kereta jenis BMW.

“Suspek dikatakan membuat kekecohan beberapa kali dan enggan memberikan kerjasama terhadap pengawal keselamatan ketika kejadian.

“Selain itu, suspek turut dilihat memarahi dan memaki pengawal keselamatan bertugas dengan perkataan yang kesat,” katanya dalam satu kenyataan di sini hari ini.

Katanya, siasatan mendapati punca pertengkaran disebabkan kad akses masuk suspek dipercayai tidak dapat digunakan.

“Kejadian tersebut sekali gus mengakibatkan berlakunya pertengkaran antara suspek dan pengawal keselamatan di kawasan kediaman tersebut.

“Perkara tersebut kemudian diselesaikan secara baik antara suspek dan pengawal keselamatan terlibat dan laporan polis yang dibuat sebelum ini turut ditarik balik,” katanya.

Beliau menasihatkan orang awam supaya tidak membuat sebarang spekulasi berhubung kejadian itu.

“Perkara tersebut diselesaikan secara baik dan semua pihak terlibat tidak mahu polis meneruskan siasatan.

“Maklumat lain berkaitan jenayah boleh disalurkan kepada Hotline Polis Brickfields di talian 03-2297 9222, Hotline Polis Kuala Lumpur di talian 03-2115 9999 atau mana-mana balai polisberdekatan,” katanya.

Semalam, tular rakaman video di Twitter memaparkan pertengkaran antara seorang individu dengan pengawal keselamatan di sebuah kawasan kediaman di sini.


UMS – Imperial College London bincang usaha bangunkan Hab Inkubasi Penyelidikan dan Inovasi

Delegasi UMS dan Imperial College London mengambil gambar kenangan selepas sesi perbincangan.

LONDON: Universiti Malaysia Sabah (UMS) mengadakan perbincangan penyelidikan bersama Imperial College (IC) di South Kensington di sini, baru-baru ini, sebagai salah satu usaha merealisasikan pembangunan sebuah Hab Inkubasi Penyelidikan dan Inovasi di universiti itu.

Delegasi UMS diketuai Naib Canselor, Profesor Datuk Dr. Kasim Hj. Mansor manakala IC diwakili Provos Profesor Dr Ian Walmsley.

Menurut Dr. Kasim, negeri Sabah kaya dengan sumber alam semula jadi terutamanya biodiversiti, marin, minyak dan gas yang boleh diubah kepada produk bernilai tinggi melalui penyelidikan dan inovasi.

“Sabah juga berada pada lokasi strategik di Kawasan Pertumbuhan ASEAN Timur – Brunei Darussalam-Indonesia-Malaysia-Filipina (BIMP-EAGA) dan dikelilingi oleh laut.

“Oleh kerana itu, Sabah mempunyai kekuatan dalam menyediakan sumber dan UMS berperanan sebagai satu-satunya universiti awam di negeri ini sebagai platform untuk penyelidikan bersama dalam pelbagai bidang khususnya kejuruteraan, teknologi, perubatan dan perniagaan,” katanya.

Turut hadir Ahli Lembaga Pengarah UMS, Samasuddin Yusop; Pendaftar, Luqman Ridha Anwar; Bendahari, Badrul Hisyam Ismail; dan Timbalan Pengarah (Strategik) Pusat Pengurusan Penyelidikan, Prof. Madya Dr. Fatimah Ahmedy.

Dalam pada itu, Dr Ian menyambut baik terhadap usaha UMS dalam membangunkan Hab Inkubasi Penyelidikan dan Inovasi.

Beliau turut berkongsi hal ehwal penyelidikan dan pengkomersialan produk di universiti berkenaan.

“IC memacu hasil penyelidikan dan inovasi melalui pembukaan 373 syarikat awalan (start-up company) dan 370 paten dari pelajar dan kakitangan untuk tujuan pengkomersialan produk.

“Ia berjaya dilaksanakan menerusi pewujudan hub inkubasi dan scale space, ruang ciptaan dan hab-hab penyelidikan di dalam kawasan khusus universiti yang dikenali sebagai White City,” jelas Dr Ian.

Sementara itu, Timbalan Naib Canselor Penyelidikan dan Inovasi UMS, Profesor Ir. Dr. Rosalam Hj. Sarbatly memaklumkan pembangunan White City oleh IC ini dilihat selaras dengan usaha UMS yang sedang membangunkan hab inkubasi pengkomersialan produk penyelidikan dan inovasi.

“Untuk rekod, UMS dan IC telah menjalin hubungan baik sebelum ini melalui penyelidikan bersama dalam kalangan penyelidik sejak beberapa tahun yang lalu,” katanya.

Pada pertemuan itu, turut dibincangkan potensi kolaborasi dalam bidang simulasi penyakit berjangkit menerusi teknologi kecerdasan buatan yang dapat mengesan perubahan taburan wabak pada masa sebenar bagi membolehkan mitigasi dilakukan dengan efektif dan pantas.

Selain itu, sebuah perkongsian topik berkaitan ekologi dan penyakit berjangkit di kalangan haiwan-haiwan kecil dalam kawasan Sabah turut disampaikan oleh Penyelidik IC, Profesor Dr Rob Ewars.

Hadir sama, Pengarah Pusat Penyelidikan Perubatan dan Kesihatan Borneo UMS, Prof. Dr. Kamruddin Ahmed dan Profesor Epidemiologi Penyakit Berjangkit IC, Prof. Dr. Azra Gani.


沙計劃在東京辦商業論壇

(亞庇十五日訊）沙巴工業及企業發展部計劃在日本東京舉辦沙巴商業論壇。

沙巴工業及企業發展部長拿督馮晉哲表示，該論壇旨在促進沙巴企業家與日本企業家之間的關係，並促進合作與交流。

他日前與日本駐亞庇領事辦公室主任山下義人會面時如此表示。

馮晉哲希望與日本行業領導者建立牢固的合作夥伴關係，以吸引投資到沙巴。

此外，他希望了解日本工業部門，特別是綠色工業。

他也強調了沙巴政府的主要舉措之一，即重點探索和開發一系列生物質產品，以加強下游產業。

馮晉哲非常期待與山下義人密切合作，共同為沙巴的進步和繁榮而努力。

他也分享了他最近訪問東京的見解。